text:
Fuglafjarðar Kommuna metir seg verða tikna av ræði av Kappingarráðnum, sum ístaðin fyri at økja um kapping leggur lunnar undir eina kappingaravlaging. Ráðið heldur hinvegin, at kommunan og havnarmeistarin taka ein lokalan veitara fram um ein annan – og tað er ikki loyvt
“Kappingarráðið hevur tikið avgerð um, at Fuglafjarðar Kommuna hevur framt brot á §11, stk. 1 í kappingarlógini.”
Soleiðis ljóðaði niðurstøðan hjá Kappingarráðnum í oktober mánaði í ár. Kommunan skal millum annað hava forðað Faroe Agency at útint loðsflutning fyri skip tey umboða, at hava forðað teimum í sleipitænastum og annars sett umsitingarligar forðingar í verk.
Niðurstøðan fekk drúgva umrøðu í nøkrum fjølmiðlum um hetta mundið – men í Fuglafirði vóru tey ósamd, og valdu at koyra málið í Vinnukærunevndina, har tað liggur enn. Ein grundgeving er, at tað má vera upp til havnarmeistaran at gera av, hvussu loðsflutningurin fer fram, tí tað er hann, sum situr við endaligu ábyrgdini av, at tænastan verður veitt nøktandi.
Tað heldur Faroe Agency ikki, at Fuglafjarðar Havn skal blanda seg í – tey hava avtalu við tey skipini sum tey umboða, og so kann havnarmeistarain halda seg til at hava loðs tøkan at seta umborð á bátin, sum skal føra hann út á skipið, ið hevur brúk fyri loðsi.
Les meira HER


c: text/html

text:
Artemis Fowl
Bókadeild Føroya Lærarafelags
62,00 kr
Spar 5,00 kr
- Síður: 273
- Útgávuár: 2004
- Upprunamál: enskt
- Innbinding: heft við klaffum
- Rithøvundur: Eoin Colfer
- Myndir: Tony Fleetwood
- Týðari: Bergur Rasmussen
Tólv ára gamli Artemis Fowl er eitt kriminelt flogvit. Men hóast tað kann Artemis ikki vita, hvussu leikur fer, tá ið hann skipar fyri burturtøkuni av álvinum Holly Short, sum er kapteynur í HULdeildini. Tí hetta eru ikki álvar úr barnasøgum! Nei, hesir álvarnir eru vandamiklir og alvápnaðir ...
Artemis heldur, at hann hevur sett álvarnar upp á pláss, tí teir eru bundnir av føstum reglum og mannagongdum. Men so broyta álvarnir sínar mannagongdir ...

robotstxt: allowed

filter: keep


text:
- Tíðindi, mentan og ítróttur
Kvinnurnar beinleiðis víðari í undankapping
Broytingin merkir, at lægri undanskipaðu londini ikki skulu spæla innleiðandi kappingar, fyri at spæla seg víðari í sjálva undankappingini, men at øll londini fara beinleiðis í bólkaspælið.
Tað er eitt framstig fyri kvinnufótbóltin, sigur Heidi Sevdal, landsliðsleikari, við heimasíðuna hjá Fótbóltssambandi Føroya.
- Um vit skulu flyta kvinnufótbóltin upp á eitt hægri støði, er hetta vegurin fram, sigur hon.
Hetta merkir eisini, at tað nú er greitt, at kvinnulandsliðið aftur skal spæla tíðandi dystir í 2019 og í 2020.
Lutakastið til komandi EM-undankapping hjá kvinnum verður síðst i februar, meðan fyrstu dystirnir í kappingini verða í august.
Sí eisini


text:
George Clooney eggjar til boykott av níggju luksushotellum, íroknað Dorchester á Park Lane í London, fyri sítt samband við Brunei, sum ætlar at seta í gildi deyðarevsing við steining av samkyndum og fyri ótrúskap frá í komandi viku.
- Hvørja ferð vit gista, hava fundir ella eta á einum av hesum níggju hotellunum, so koyra vit pengar beinleiðis í lummarnar hjá monnum sum ætla sær at steina til deyða sínar egnu íbúgvar tí teir eru samkyndir ella fyri ótrúskap, sigur Clooney sambært The Guardian.
Tomorrow, the country of #Brunei will start stoning gay people to death. We need to do something now. Please boycott these hotels owned by the Sultan of Brunei. Raise your voices now. Spread the word. Rise up. pic.twitter.com/24KJsemPGH— Ellen DeGeneres (@TheEllenShow) 2. april 2019
Um tú veitst okkurt, sum VP ikki veit - skriva so til vp@vp.fo


text:
Fyri stuttum kom nýtt lag frá klaksvíksbólkinum Quarter To Three. Bólkurin er kanska kendast fyri sín stílreina og jazzkenda tónleik, ið ofta svingar við heitum rútmum.
Men hesaferð er talan um ein sálm.
Oddamaðurin í bólkinum, Magni Husgaard, hevur sett lag til orð eftir Sólrun Michelsen. Sálmurin kallast Dagur ljósi farin er.
Quarter to Three framførir og Asta Højgaard syngur. Orðini eigur Sólrun Michelsen og lagið eigur Magni Husgaard. Niclas Johannesen tók upp og framleiddi. Haraldur V. Sveinbjørnson setti út fyri strúkarar, og Óli Poulsen ljóðblandaði.
Um tú veitst okkurt, sum VP ikki veit - skriva so til vp@vp.fo


text:
Eitt-tvey-trý, so hava næmingarnir á Tekniska skúla reist Jesu kross á pallinum í Norðurlandahúsinum. Leila av Reyni, lærari, letur Judas í gula vestin. Aftanfyri sæst ein partur av stóru klædnagoymsluni, sum Stíl- og Sniðdeildin hevur seymað til leikin. - Hetta er ein víðskygd og djørv byggiverkætlan, sigur Egon Øregaard, skúlastjóri, frammanfyri tekning av Skúladeplinum við Marknagil (Myndir: Páll Árni A. Berg)
At skapa samband millum hendur og heila er størsta avbjóðing í nútíðar skúlaskapi. Henda avbjóðingin slapp at standa sína roynd, tá næmingar á Tekniska skúla í Tórshavn frá skúlaársbyrjan fingu til uppávu at krossfesta Jesus, heingja Judas, smíða og sveisa, smyrja og frisera, og lata hvønn leikara í hóskandi búna í rokkuta sangleikinum Jesus Christ Superstar.
Ein aðalroynd
Sangleikurin Jesus Christ Superstar, sum Anfinn Heinesen stjórnaði og Gunnar Hoydal týddi, er samstarv millum Tekniska skúla í Tórshavn, Studentaskúlan og HF skeið í Hoydølum og Tórshavnar Musikkskúla. Harumframt hava næmingar frá Føroya Handilsskúla og Studentaskúlanum á Kambsdali, stóran leiklut á leikpallinum.
“Í somáta er sangleikurin Jesus Christ Superstar okkara aðalroynd, tá vit hugsa um stóra Skúladepilin við Marknagil,” sigur Egon Øregaard, stjóri, framman fyri modellum og tekningum í lærarastovuni á Tekniska skúla, nú 8000 fólk hava sæð leikin í Norðurlandahúsinum.
Á skrivstovuni í Smiðjugerði sigur Egon frá Skúladepilinum, sum løgtingið samtykti at byggja fyri hálvum triða ári síðani og sum Mentamálaráðið fyrr í ár sýndi fram í modelli hjá samtakinum Fuglark.
Saman við Studentaskúlanum og Handilsskúlanum, skal Tekniski skúlin í Tórshavn húsast í nýggja, kringluskapta deplinum, ið skal standa liðugur við Marknagil í 2014. “Skúladepilin er so nógv størsta byggiverkætlan á skúlaøkinum higartil,” sigur Egon ikki sørt errin.
Framsýning í SMS
Í morgin er seinasta sýning í Norðurlandahúsinum og mánadagin hevur Tekniski skúlin í Tórshavn framsýning í SMS, har fleiri av teim sjáldsamu lutum, ið gjørdir eru til pallmyndina í Jesus Christ Superstar, verða at síggja.
Umframt at tveir sangir úr kenda leikinum hjá Andrew Lloyd Webber og Tim Rice frá 1970 verða framførdir á føroyskum í SMS, verður krossurin, leikbúnar og búr sýnd fram afturvið myndum, ið sýna næmingarnir til arbeiðis handan leiktjøldini.
58 næmingar og 160 búnar
Toymisleiðarin hjá Tekniska skúla, Jógvan Sørin Hansen sigur, at fyrireikingarnar byrjaðu av álvara 18. august í ár. Tilsamans 58 næmingar í fýra ymsum lærugreinum vóru við at leggja lunnar undir leikin, sum varð frumsýndur 12. november.
“Fjúrtan klædnaatstøðingar á Stíl- og Sniðdeildini hava seymað ikki færri enn 160 búnar, ellivu næmingar á Hár- og Smyrsldeildini hava arbeitt hvønn dag við teirra faki, sum týðuliga sæst aftur í pallmyndini, seytjan næmingar á Timburdeildini hava fyrireikað alt pallsmíðið og brúktu eina viku at gera grovarbeiðið undir pallinum og so krossin, sjálvandi. Og so hava sekstan næmingar á Smiðjudeildini gjørt alt jarnsmíðið, stigar, veingir og sliskuna, at seta krossin í”, sigur Jógvan Sørin og tryggjar sær at hann hevur fingið allar næmingar og deildir við, nú hann hyggur upp úr arbeiðspappírunum.
“Samskiftið hevur verið fyrimyndarligt og disiplinerað, bæði millum starvsfólk og næmingar á Tekniska skúla, men eisini millum teir tríggjar skúlarnar, við leikstjóran og øll onnur, sum vóru við at skapa karmarnar um leikin. Og allar uppgávurnar vórðu loystar í góðari tíð,” sigur Jógvan Sørin, nú sýningarnar lækka móti endanum.
Eitt kick fyri lívið!
”Hetta var ein sera spennandi verkætlan, ið var mennandi fyri bæði næmingar og lærarar”, sigur Laila av Reyni, lærari á Stíl- og Sniðdeildini. ”Næmingarnir vístu so stóran áhugað, at tær sótu ofta langt út á kvøldið og arbeiddu við búnunum. Hetta hevur virkað sum ein slags samansjóðing eisini. Umframt alt tað teoretiska, eru tær komnar at kenna hvørja aðra og hava knýtt sterk vinarbond. Genturnar, sum so at siga blivu blakaðar út í hesa verkætlan, eru blivnar nógv meira sjálvstøðugar.”
Ein teirra, Oddvør, sigur, at hetta var tað stuttligasta, hon nakrantíð hevur upplivað, meðan Jóna fortelur, at hon fekk eitt rúsandi kick, tá hon sá lidna úrslitið.
Ungdómur úr stáli
“Tað er ein frøði og ein sonn fragd at síggja og hoyra hendan ungdóm við sjálvsáliti úr rustfríum stáli syngja og framføra Jesus Christ Superstar,” sigur ummælarin Andras Sólstein í Norðlýsinum.
Í mentanarsendingini Refleksjón, á Facebook og í øðrum miðlum við, hevur leikurin fingið framúr ummæli og øll eru samd um, at henda uppseting er á so høgum støði, sum yvirhøvur slepst, innan hesar karmar, har eingin av teim leikandi enn er professionellur.
“Nú verkætlanin, um 24 tímar, er lokin má sigast, at hetta var fantastiskt. Undir so vánaligum korum og við so stórum praktiskum forðingum, kann tað undra, at ein so stór og krevjandi verkætlan kann gjøgnumførast, við einum so framúr úrsliti”, sigur Egon Øregaard, stjóri á Tekniska skúla í Tórshavn.
Útbúgving og vitan
Tá løgtingið í mai 2008 samtykti at fara undir Skúladepilin við Marknagil, segði Kristina Háfoss, landstýriskvinna í mentamálum, at hetta var eitt stórt framstig í strembanini at fáa enn fleiri ung at nema sær útbúgving eftir fólkaskúlan. “Íløgur í vitan eru altavgerandi fyri framtíð Føroya, og samtyktin í dag er týðandi tekin um, at politiski myndugleikin ynskir at raðfesta íløgur í útbúgving og vitan sera høgt”, segði landsstýriskvinnan.
Greið semja tykist vera millum leiðslurnar og øll avvarandi skúlafólk, at tá nýggi Skúladepilin við Marknagil, um fá ár verður tikin í nýtslu, eru korini framúr og praktisku forðingarnar hjá teimum núverandi trimum skúlunum, Føroya Handilsskúla, Føroya Studentaskúla og HF skeiði og Tekniska Skúlanum í Tórshavn, burtur.
“Satt at siga kann tað onkra løtu vera trupult at fyristilla sær, hvørjar møguleikar henda framúr víðskygda og djarva byggiverkætlan kemur at skapa í føroyska samfelagnum.
Sangleikurin Jesus Christ Superstar gevur skúlunum og politisku myndugleikunum so avgjørt allar orsøkir til at skunda undir, at Skúladepilin við Marknagil verður tikin í nýtslu, ongantíð ov skjótt”, sigur Egon Øregaard, stjóri á Tekniska skúla í Tórshavn.
Birgir Kruse, Dimmalætting 3. desember 2010


text:
Aftur í ár skipar Tøkum Lætt fyri tí vælumtókta “trettanda kvølds dansinum” í Sjónleikarahúsinum. Tað er vorðin ein traditión eftirhondini, at Tøkum Lætt skipar fyri hesum dansinum um tað mundið, tá trettanda kvøld er. Í ár verður dansurin leygarkvøldið 5. januar, og dansað verður út á náttina. Byrjað verður klokkan 22, og tá liðið er eitt sindur út á náttina verður ein drekkamunnur og smurt breyð at fáa.
Eins og kóparnir á sinni stevndu saman til dans á helluni í Mikladali 13. jólanátt, so stevna føroyingar saman til dans í Sjónleikarahúsinum fyri at dansa og hitta vinir og kenningar.
Kvæðini dynja undir lofti, og í vreiði bregdar Sjúrður Sigmundarson brandi sínum, so ormurin á Glitrarheiði liggur avskorin um miðju í tógva lutum. Trøndur, gamli gøtuskeggi, stevnir við fullmannaðum báti til Sandvíkar fyri at hitta Torgrím Illa. Okkurt man hesin tiltikni gandakallurin úr Gøtu ætla sær, tí rúnarkelvið - tað hevur hann við sær á ferðini.
Í Brúsa høll er bæði levint og gangur, tá Ormar skræðir skeggið av risanum, so bæði kjøt og kjálkafylla fylgja við.
Jú, søgurnar og kvæðini ljóða okkum væl í oyra. Eina slíka dansinátt gerast søgurnar og kvæðini livandi, og vinir og kenningar hittast til skemt og gleim.
Dansurin byrjar klokkan 22 leygarkvøldið.


text:
Maryland
Staturin Maryland (enskt: State of Maryland) er ein lutstatur har eysturi í USA og hevur mark við District of Columbia, Pennsylvania, Delaware, Virginia og West Virginia. Maryland hevur umleið 5,9 mió. íbúgvum. Eyknevni er Hin frælsi staturin (enskt: The Free State). Í 1788 bleiv Maryland stakríki í USA. Marylands flagg var eitt hitt fyrsta í USA.[1] Flaggið er eyðkent við sínum ólík sniði og reinu linjum.
Innihaldsyvirlit
SøgaRætta
Norðbúgvar á rannsóknarferðRætta
Norðbúgvar í Grønlandi sigldu vestur um Labradorhav til Amerika. Teir komu til Nýfundlands og granskaðu strondina heilt suður til Chesapeake Bay í Marylandi. Tað prógvar, at víkingar komu til USA 500 ár undan Kolumbusi.
PolitikkurRætta
DeyðarevsingRætta
Sum tann 18. staturin í USA hevur Maryland í apríl 2013 gjørt av at strika deyðarevsingina. Frameftir verður lívlangt fongsul uttan rætt til royndarleyslating tann harðasta revsing, sum fólk kunnu fáa har, og avgerðin ber í sær, at fimm deyðadømdir fangar fáa dómin broyttan. Maryland hevur havt deyðarevsing líka síðani 1683, tá økið var bretskt hjáland, men dómsvaldið hevur ikki brúkt revsingina síðani 2005. Guvernørurin í Maryland, demokraturin Martin O'Malley, hevur verið íðin talsmaður fyri at seta deyðarevsingina úr gildi.
LandafrøðiRætta
Í norðri hevur Maryland mark við Pennsylvania, í eystri við Delaware, í suðri við Virginia, og í vestri við West Virginia. Høvuðsstaðurin eitur Annapolis og størsti býurin er Baltimore. Baltimore er stórur havnabýur; haðani varð fyrr nógv kol útflutt til Evropa. Út fyri Annapolis í Marylandi er ein oyggj, Kent Island (81.9 km2). Hon er størsta oyggin og eisini tann fólkaríkasta oyggin í Marylandi. Nógvar aðrar stórar oyggjar eru, t.d. Bloodsworth Island (64,7 km2), Smith Island (23,8 km2), Deal Island (13,9 km2), Taylors Island (10,78 km2), Tilghman Island (7,4 km2), Assateague Island (partvís í Virginia), Poplar Island, Tangier Island, Hooper's Island, v.f.


text:
Logopedi
Logopedi er læran um diagnostisering og viðger av mál-, talu- og lesitrupulleikum. Logopediska tænastan á Glasi fæst m.a. við at screena allar næmingar fyri orð- og talblindni og at veita næmingum hjálp og vegleiðing, so læringin og skúlagongdin verður so lítið darvaði av eitt nú orðblindni.
Logopediin heldur til í høli 701, sum er í niðastu hædd í reyða bygninginum (gamla Handilsskúlanum)
-
Upplatingartíðir
Logopediin er at hitta allar gerandisdagar uttan hósdag millum kl. 10 og 12 í høli 701
Upplatingartíðir:
Mánadag: kl. 10:00-12:00
Týsdag: kl. 10:00-12:00
Mikudag: kl. 10:00-12:00
Hósdag: stongt
Fríggjadag: kl. 10:00-12:00
-
FORRIT
CD-orð kann heintast her
-
Um logopedi
Faldari um logopedi verður tøkur her


text:
Til eitt og hvørt høvið
Skalt tú nýta eitt sanghefti til eitt tiltak, veitslu, brúðarvetslu ella okkurt annað? Vit hava framleiða sangheftir júst til tín tørv. Sanghefti verður leverað falsað, stift og reinskorið.
Sangheftini fáast í øllum vanligum støddum. Okkara maskinur gera tað møguligt at framleiða heftini skjótt, sum skapar eina sera stutta avgreiðslutíð. Eisini hava vit møguleika til at sniðgeva sanghefti.
Um Sangheftir
Pappír
Vit hava stórt úrvæl av pappíri í ymsum tjúktum. Møguligt er at fáa 80gr heilt upp til 350gr pappír. Tað er møguligt at velja ímillum blankt (coated) og matt (uncoated) pappír. Eisini er møguleiki fyri at hava ymiskt slag av pappíri í einum hefti. T.d. ein permusíða úr tjúkkum pappíri.
Støddir
Okkara mest umtókta stødd er A5 heftir 148 x 210 mm. Síðani koma A4 heftir 210 x 297 mm. Um tú hevur ein fyrispurning uppá serstakar støddir so ert tú vælkomin at seta teg í samband við okkum og vit kunnu koma fram til eina loysn.
Sniðgeving
Vit hava møguleika til sniðgeva heftir eftir ávísum tørvi. Hefti verur ikki prenta fyrr enn kundin er nøgdur og hevur góðkent sniðið.
Brúðarveitsla
Vit hava framleitt nógv ymisk sangheftir til brúðarveitslur ígjøgnum tíðina. Vanliga mannagongdin er at kundin sendur tilfar (myndir, sangir o.a.) og vit seta sanghefti upp eftir tørvi frá kundanum. Eisini er møguligt at senda eina prentklára fíl til okkum, sum vit síðani prenta til eitt endaligt sanghefti.


text:
Vælkomin til Sandoynna, Skúvoynna og St. Dímun
“Endiliga var hann her, Sandoyartúrurin!
Kroppur og sinn eru troytt. Gerandisdagurin er lagdur til viks. Regnklæðir, gummistivlar, heitar troyggjur, sólbrillur, rennibuksir, svimjidrakt og sunnudagskjólin fara í kuffertið, saman við Partners, bindigreiðum, leikum og einari góðari bók. Nú eru vit eru klár til at koyra avstað frá húsi, arbeiði og sýslum.
Vit eru frí og ferðast uttan tíð.”
– ein vágadama
Samband
Um tú ynskir at bíleggja ella hevur fyrispurningar, send okkum ein teldupost á: info@visitsandoy.fo
ella ring á telefon: 222 078.
Bústaður okkara er
Skopunarvegur 1,
240 Skopun


text:
Tey pedagogisku fakini í lærara-
útbúgvingini – endamál, innihald
og arbeiðshættir
(Phd. verkætlan)
Hans Harryson, námslektari og phd. lesandi á Fróðskaparsetri Føroya og Aarhus universiteti
Flest allar læraraútbúgvingar eru skipaðar í tríggjar partar:
(1) Undirvísingarfak,
(2) pedagogisk fak og
(3) starvslæra.
Phd-verkætlanin snýr seg um tey pedagogisku fakini og kannað verður, hvønn leiklut og hvat endamál hesi fak hava í læraraútbúgving í 21. øld. Verkætlanin er ein samanberandi greining av:
- Læraraútbúgvingini í Vasa, Finnland
- Læraraútbúgvingini í Vestfold, Norra
- Læraraútbúgvingini í Reykjavík, Ísland
Orsøkin til at hesar tríggjar læraraútbúgvingar eru valdar úr múgvuni er, at tær hava gott orð á sær og verða mettar at vera framtakshugaðar og nýmótans av altjóða granskarum.
Kanningarhættirnir, ið nýttir verða, eru ávikavist dokumentanalysa og viðtal við lærarar, ið undirvísa í teimum pedagogisku fakunum, lesandi á síðsta árgangi og nýútbúnar lærarar.


text:
Innanduraveningarnar í Badmintonhøllini byrja týsdagin 23. oktober. Leisturin verður nøkunlunda tann sama sum seinasta vetur. Venjari hjá børnunum verður Gunnar Sivertsen. Týsdag fara tey størru børnini (f.2011 ella fyrr) at venja/læra seg tær ymsu greinarnar innan frælsan ítrótt, sum eru renning, lop og kast.
Í mai mánað komandi ár byrja kappingarnar í frælsum ítrótti á breyt og tá er málið at fleiri av børnunum, sum hava luttikið í innanduravenjingunum fara at royna seg í kapping.
Tey smærru børnini venja fríggjadag og tá fer Gunnar at fáa hjálp frá Vibeku. Hjá teimum smærru børnunum verður talan um at venja saman, við atliti til frælsan ítrótt, og samstundis hava tað stuttligt.
Hjá teimum vaksnu verður nøkunlunda sami leistur sum seinasta vetur.
Kostnaður fyri børn er kr. 200 og fyri vaksin kr. 500.
Her eru venjingartíðirnar fyri veturin 2018/2019:
Týsdag kl. 17-18 Skúlabørn f.2011 ella fyrr - innandura (Frælsur Ítróttur) (byrjað 23. okt.)
Týsdag kl. 17-18 Vaksin (evt. stuttur joggitúrur uttandura áðrenn innanduravenjing)
Týsdag kl. 18-19 Vaksin innandura (byrjað 23.okt: Upphiting-Styrkivenjing-Renning-Avjogg)
Hósdag kl. 18-19.30 Vaksin uttandura - Intervallir/fartleg (Hechmann)
Fríggjadag kl. 16-17 Børn (ca. 4-7 ár) innandura (byrjað verður 26. oktober)
Fríggjadag kl. 17-18 Vaksin innandura - Sirkulvenjing (byrjað verður 26. oktober)
Sunnudag smb. avtalu Vaksin uttandura - langan túr (Hechmann)


text:
Møguleikarnir eru nógvir, tá tað snýr seg um at útbúgva seg víðari eftir at hava lokið eina handverks-, handils- ella skrivstovuútbúgving. Møguleiki er fyri at útbúgva seg víðari bæði í Føroyum og uttanlands.
Hevur ein lærlingur eina gymnasiala miðnámsútbúgving áðrenn yrkisútbúgvingina, gevur miðnámsútbúgvingin atgongd til alla útbúgvingarskipanina. Hevur ein ikki gymnasiala miðnámsútbúgving og tí ikki ávísar kravdar lærugreinar á nóg høgum støði, ber til at sleppa víðari í útbúgvingarskipanini við at taka ávís fak afturat, td. á kvøldskúla.
Er ynski um at sleppa inn á eina verkfrøðingaútbúgving, krevst ”adgangskursus til ingeniøruddannelserne”, um so er, at ein ikki hevur eina gymnasiala miðnámsútbúgving ella ikki hevur ávísar lærugreinir á einum nóg høgum stigi. Til ber at fáa fleiri upplýsingar um møguleikarnar fyri at útbúgva seg víðari í t.d. Danmark við m.a. at fara inn á heimasíðuna hjá Uddannelses Guiden.
Innan nakrar fáar útbúgvingar ber ikki til beinleiðis at útbúgva seg víðari.


text:
Ítróttaháskúlin í Suðuroy: Seinastu vikurnar hava íslendsku Elinborg og Íunn verið í starvslæru á Ítróttaháskúlanum í Suðuroy. Elinborg, sum er 27 ár, er úr Grindavík, og 26 ára gamla Íunn er úr Akureyri. Tær báðar ganga á Universitetinum í Reykjavík, har tær nema sær útbúgving innan ”leasure and recreations studies”.
Nú vitjan teirra á Ítróttaháskúlanum nærkast endanum, hava fingið eitt prát við tær.
Hví hava tit valt at koma á Ítróttaháskúlan í Suðuroy?
Vit lósu í lokala blaðnum í Grindavík, um íslendska gentu, sum gekk á Ítróttaháskúlanum seinasta várskeið. Í greinini varð greitt frá lívinum á skúlanum og hvat skúlin hevur at bjóða, og hetta hildu vit var sera lokkandi og valdu at søkja um at sleppa í starvslæru á Ítróttaháskúlanum.
Vit hava ikki slíkir ítróttaháskúlar í Íslandi, og hildið at hetta tilboðið var sera spennandi og ótraditionelt, og so hugsaðu vit eisini um at sleppa at royna okkurt nýtt og spennandi.
Hvat var fyrsta inntrykkið?
Vit væntaðu at tað fór at verða gott og læruríkt, men tað bleiv bara nógv betri enn vit høvdu væntað. Vit hava t.d. lært sera nógv av mátanum undirvísararnir umgingu næmingarnir uppá. Aktivitetirnar vóru eisini sera gevandi og hava flutt okkum nógv, ikki minst útum okkara tryggu sonuna. Eitt sum var kveikjandi var, at tað á Ítróttaháskúlanum ikki eru “problemir”, men bara møguleikar og loysnir.
Vit vænta at nógv av ungu fólkunum her fara at síggja aftur á tíðina á Ítróttaháskúlanum sum eina læruríka tíð.
Vildu tit eggja íslendingum at koma hagar.
Ja avgjørt.
Vit mugu líka viðmerkja at lokala fólkið og blíðskapurin sum heild her á staðnum, hevur gjørt tíðina á Ítróttaháskúlanum enn betur, lata Elinborg og Íunn at enda heilsa.
Kelda: www.his.fo


text:
Meira enn ein vika av HM-fótbólti er farin afturum. Risastóra tiltakið í Russlandi er uppá nógvar mátar eyndast væl. Í dag eru aftur tríggir dystir, sum hyggjarar kunnnu síggja fram til. Tað er serliga dysturin í Sochi í kvøld, ið er áhugverdur.
Í Týsklandi hevur kritikkurin veri harður síðani 1-0 ósigurin fyri Meksiko sunnudagin. Tá sá óskipað út; uttan íblástur og nakra ætlan. Ógvuliga ólíkt einum týskum landsliðið. Svøríki fekk tey trý neyðugu stigini ímóti Suður Korea, og skandinaviska liðið kann seta seg í eina sera góða støðu, um stig koma til høldar í kvøld. Tað er tó Týskalnd, ið er greiður favorittur. Týska liðið skal vinna, og tað verður væntað at liðið hjá Joachim Low vísur klassan.
Meksiko sá sera lívligt og flótandi út ímóti Týsklandi. Vandamikið hvørjaferð liðið fekk ein møguleika til umstilling. Fótbótsvilla landið er nú í leiklutinum sum favorittur, og kann við einum sigri á Suður Korea hava eitt sera gott útgangspunkt undan seinasta umfarinum. Tað kann blíva ein ógvuliga spennandi bólkur F.
Fyrsti dysturin í dag byrjar um áleið ein tíma í Moskva. Belgia er stórfavorittur ímóti Tunesia. Tað var ein góður 2.hálvleikur, sum tryggjaði sterka liðinum ein 3-0 sigur. á Panama í fyrsta dystinum. Tunesia misti á stokkinum ímóti Ongladni, og teirra leikutir í Russlandi kann verða næstan útspældur um áleið tveir tímar.
13.00: Belgia - Tunesia ( KVF - DR 1)
16.00: Suður Korea - Meksiko (TV 2) KVF: Heimasíða og forskotið í sjónvarpinum í kvøld
19.00: Týskland - Svøríki ( KVF - TV 2)
Týska liðið skal reisa seg í kvøld
Svøríki skal í kvøld dystast við Týskland, Meksiko kann byggja á framúr byrjanina, og ein dystur í bólki H er á skránni.
Andreas Granqvist og Svøríki skulu royna at gera lívið trupult fyri Týskland í kvøld (Mynd: EPA)
Meira enn ein vika av HM-fótbólti er farin afturum. Risastóra tiltakið í Russlandi er uppá nógvar mátar eyndast væl. Í dag eru aftur tríggir dystir, sum hyggjarar kunnnu síggja fram til. Tað er serliga dysturin í Sochi í kvøld, ið er áhugverdur.


text:
Í dag, 8. mars, er altjóða kvinnudagur. Enn er langt á mál í javnstøðustríðnum, tó at glottar eru at hóma, staðfestir Marna Jacobsen, forkvinna í Demokratia, millum annað í hesi hugleiðing.
Tá ið Donald Trump var tikin í eið sum amerikanskur forseti brast eitt mótmæli á í USA, sum gav endurljóð um alla verðina. Hetta sæst aftur í dag. Kvinnur hava fingið blóð upp á tonnina av kravgongunum, sum við íblástri úr USA vóru um alla verðina ímóti Donald Trump, sum greidliga hevði givið til kennar, at hann er sera kvinnufíggindaligur. Hann mælti m.a. til, at kvinnur, sum fingu abort, skuldu fonglast og reypaði av, at hann sum valdsmenniskja og kendur persónur kundi gera, sum hann vildi við kvinnur. Longu 20. januar setti hann lóg í gildi kallað ’Global Gag Rule’, sum avmarkar arbeiði í menningarlondum, sum hava abort á programminum.
Í Svøriki verður mælt til at taka lut í verkfalli, sum verður um alla verðina 8. mars. Tær fara at mótmæla patriarkalska valdinum, sum er kapitalistiskt, sexistiskt, rasistiskt og heteronormativt. Tað ræður um at halda fast við tey rættindi, sum vit hóast alt hava stríðst okkum til. Í Russlandi hevur Putin minkað um revsingina fyri harðskap móti kvinnum í parlagi. Í Pólandi var ætlanin at geva kvinnum fimm ára fongsulsrevsing fyri at taka abort, men hetta var steðgað av umfatandi mótmælum frá kvinnum. Í katólsku kirkjuni er tað framvegis bannað at brúka fyribyrging, at fáa abort og at giftast við einum av sama kyni, í Egyptalandi er forsetin har hart ímóti kvinnurættindastríðskvinnum. Men í Føroyum hugna vit okkum við drekkamunni og mótasýning, sjálvt um vit hava eina rúgvu av málum, sum enn ikki eru loyst.
Og tó – onkur glotti er: tað er heilt greitt, at tey ungu eru komin á aðrar tankar. Kvinnurnar, sum eru føddar í 80-unum og eru uppaldar til at trúgva upp á seg sjálvar, síggja nú, tá tær koma út í veruliga lívið, at tað als ikki er soleiðis úti, sum tað var heima.
Her valdar ein karrá patriarkalsk hevd framvegis, sum als ikki er opin fyri at loyva kvinnum at fatinum. Her eru framvegis somu væntanir um, hvørjar leiklutir gentur og dreingir eiga at hava. Kvinnur verða viðfarnar sum horur á netinum og millum manna. Tær eiga enn ikki rættin til sín egna kropp. Tey ungu undra seg yvir, at málið um líkaløn enn ikki er avgreitt. Hví pápar ikki taka barnsburðarfarloyvi, hví so fáar kvinnur eru í politikki, hví tað eru so fáir kvinnuligir stjórar, hví kvinnur eru so illa umboðaðar í almennum tíansheldur privatum nevndum. Hví eru slík mál ikki langt síðan loyst, sum kvinnur hava stríðst fyri tey seinastu næstan 50 árini, og nær verða tey loyst?
Her nógv er at gera
Sum gamlan feminist frøir tað meg almikið, at serliga tær ungu kvinnurnar eru farnar undir at kasta ljós aftur á femismuna við sjónleiki, tónleiki og tiltøkum av ymsum slagi nú upp undir 8. mars. Her hugsi eg serliga um tær, sum skipa fyri Damudomi, men eisini tey ungu í Unga Tjóðveldinum, sum skipa fyri fundi í Mettustovu um kvinnur í láglønarstørvum.
Tí sakirnar tróta ikki fyri at fáa fulla javnstøðu. Her er eitt lítið úrval:
- Føroyskar kvinnur hava enn ikki líkaløn
- Kvinnustørv eru í stóran mun láglønarstørv
- Kvinnur sleppa í alt ov stóran mun ikki at arbeiða fulla tíð
- Pensjónsviðurskifti hjá kvinnum er út av lagi vánalig
- Barnsburðarfarloyvi setur kvinnur í verri støðu á arbeiðsmarknaðinum
- Kvinnuítróttur er lágt prioriteraður
- Harðskapur móti kvinnum er stórur
- Kvinnur og gentur verða eisini neyðtiknar í Føroyum
- Børn verða kynsliga misbrúkt í sera stóran mun í Føroyum
- Kvinnur hava ikki rætt til frían abort
- Kvinnur verða seksuelt háðaðar á sosialu miðlunum og úti millum manna
- Kvinnur eru ikki javnt umboðaðar í Løgtinginum (20 %)
- Kvinnur eru ikki javnt umboðaðar í kommunustýrum (33,8 %)
- Kvinnur eru ikki javnt umboðaðar í almennum nevndum (39 %)
Hvussu stutt vit eru komin á javnstøðuleið boðar uppskotið hjá Fólkaflokkinum frá um, at foreldur sjálv skulu syrgja fyri at fáa síni børn ansað.
90.000 krónur skulu foreldur fáa fyri at fáa barnið ansað. Tvs. at tann sum ansar barninum skal fáa 7500 kr um mánaðin, tað veri seg grannin, ein arbeiðsgenta ella ein pedagogur, sum tekur hetta arbeiðið uppá seg. Tað er sjálvandi nógv bíligari fyri samfelagið enn at geva kvinnum eina ordiliga løn. Tí tað er neyvan nakar ivi um, at tað framvegis vera kvinnurnar, sum fara at ansa børnunum fyri undirløn.
Tað skal eita seg, at fólk, sum arbeiða skiftandi vaktir á røktarheimum, sjúkrahúsum og fiskavirkjum skulu hava møguleika fyri at fáa síni børn ansað. Gott hugskot, men hví skulu tey sjálv syrgja fyri tí? Hví kunnu land og kommunur ikki í felag skipa fyri ansing av børnum hjá foreldrum, sum arbeiða skiftandi vaktir?
Við teimum 90.000 krónunum fyri hvørt barnið er tað eisini hugsandi, at foreldur (les: kvinnur) fara at ansa sínum børnum heima, sigur Jørgen Niclasen. Øh – Hvat hugsar maðurin fyri sær?
Takið nú javnstøðu í álvara
Í grein í Berlingske Tidende tann 6. mars skriva tær báðar Suzanne Moll og Jytte Nielsen úr Kvinfo tíðargrein í sambandi við 8. mars, og yvirskriftin er: Tag nu ligestilling alvorligt, politikere.
Hetta sama havi eg hug at siga við okkara politikarar: Gevist við at halda, at javnstøða er nakað, sum vit loysa í privatum regi. Tað hendir seg ikki! Tit mugu taka ábyrgd av økinum. Setið tykkum mál og deilmál, setið nógv meira pengar av til at økja um javnstøðuna. Við øllum teimum kvinnunum, vit hava í landstýrinum, hava vit ein søguligan møguleika at gera mun. Stuðulin til Javnstøðunevndina og Demokratia er tilsamans 733 túsund krónur, hetta er reint út sagt láturligt! Gevist at tosa um, at vit ikki hava pengar til hetta og hitt, tí tá tað kemur til fisk og berghol og undirsjóvartunlar og vegir, so tróta pengarnir ikki. Hetta er spurningur um prioritering og at tora og einki annað!
Við øllum teimum skilagóðu kvinnunum í landstýrinum vænti eg mær, at nú fer at koma vend í – nú fara politikarar at taka javnstøðu í álvara.
Marna Jacobsen
forkvinna í Demokratia


text:
1908
Innihaldsyvirlit
Innihaldsyvirlit
HendingarRætta
- 2. februar - Løgtingsval
- 24. januar - Robert Baden-Powell útgevur bókina Scouting for Boys í London. Bókin kemur at selja yvir 100 miljón eintøk, og verður byrjanin á altjóða skóta arbeiði.
- 27. mars - Fyrsta skótapatrúlja uttanfyri England verður stovnað á Gibraltar.
- 21. apríl - Frederick Cook heldur tí fram at hava rokkið Norðurpólin á hesum degi.
- 27. apríl - 31. oktober - Summar-OL í London í Englandi.
- 8. august - The Hoover Company frá Ohio í Amerika, ognar sær rættin til nýggja dustsúgvarin, sum James M. Spangler júst hevur uppfunnið.
- 17. august - Fyrsti teknifilmurin verður framleiddur av Émile Cohl. Filmurin kallast Fantasmagorie.
- 27. september - Henry Ford framleiðir fyrsta bilin av slagnum Model T í Michigan í Amerika.
- 15. november - Kongoríkið verður belgiskt hjáland.
Ókend dagsetingRætta
- Tíðindablaðið Kristeligt Ungdomsblad for Færøerne verður útgivið fyrstu ferð.
- Thorshavns Mælkeforsyning & Margarinefabrik byrjar rutusigling inn á Skálafjørðin og norður gjøgnum Sundalagið.
- 40.000 ára gomul beinagrind verður funnin av Otto Hauser í suðvestur Fraklandi.
ÍtrótturRætta
FótbólturRætta
FøðingarRætta
- 24. apríl - Józef Gosławski, pólskur myndahøggari. (d. 1963)
- 13. oktober - Steinn Steinarr, íslenskt skald. (d. 1958)
- 11. desember - Hákun Djurhuus, løgmaður 1963-1967. (d. 1987)


text:
Hann er føddur 20/6-1934 í Sumba. Barnaárini gekk hann í skúla í Skopun, hagar hann flutti saman við foreldrunum í 1940. Í 1948 fór hann til Havnar at ganga í skúla og leyk preliminerprógv í 1952. Eitt skifti las hann enskt og latín við lærda háskúlan í Keypmannahavn, seinni norrønt í Reykjavík og í Keypmannahavn; hann tók mag. art. prógv í norrønari málfrøði í 1966.
Í eitt ár var hann knýttur at orðabókaarbeiði á Árnasavni í Keypmannahavn, í eitt ár var hann gestalærari á lærdum háskúla í Illinois í USA, kom so í 1968 heim í starv á Fróðskaparsetri Føroya; eftir at Christian Matras í 1971 legði frá sær, var Jóhan Hendrik deildarstjóri á Føroyamálsdeildini.
Í studentadøgunum var hann eitt skifti blaðstjóri á Oyggjaskeggja, og heim aftur komin hevur hann verið formaður Varðans eitt skifti og frá 1975 í rítstjórnini á Fróðskaparriti. Hann hevur bæði latið føroyskum og útlendskum tíðarritum málsøguligar greinir, og hann hevur týtt bæði í bundnum og óbundnum máli, m.a. bókina hjá Jørgen Frantz Jacobsen »Danmark og Føroyar«, men høvuðsverk hansara higartil er eykabindið til »Føroysku-Donsku orðabókina«, 1974.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Listaleypurin hevur fingið nýggjan, frískan og tíðarhóskandi búna, nú hann gjørdist 10 árRead More
Mentanargrunnur Landsins nýggjan samleika
Mentanargrunnur Landsins, ið hevur virkað síðani 1946, hevur fingið tíðarhóskandi búmerki og grafiskan samleika frá Savna, ið Fríðbjartur Miðberg hevur sniðgiviðRead More
Tjóðsavnið nýggjan samleika
‘Tjóðsavnið' er navnið á nýggja stovninum, sum savnar, granskar og miðlar vitan um føroyska náttúru, mentan og søgu. Í sambandi við at Søvn Landsins eru farin í søguna, er Tjóðsavnið vorðin sjálvstøðugur stovnur við egnum navni, samleika og endamáli.Read More
Soli Deo Gloria á Tjóðpallinum
Savna hevur staðið fyri sniðgeving og marknaðarføring av leikinum Soli Deo Gloria á Tjóðpallinum.Read More
Mennandi sálarfrøði
Nám hevur givið út slóðbrótandi bókina "Mennandi sálafrøði", ið Gitte Klein og Ann-Britt Fríðheim Mortensen hava skrivað. Savna hevur staðið fyri ráðgeving, sniðgeving og umbróting.Read More
Stýr samleiki
Nýggi grafiski samleikin hjá KT-fyritøkuni STÝR er litríkur, markantur og modernaður.Read More
Lívligt snið til Savnsfagnaðin
Fimtandi Savnsfagnaðurin varð fagnaður við nýggjum og lívligum sniði og sjónligari marknaðarføring.Read More
Sniðgáva til børnini
Savna hevur staðið fyri sniðgevingini av búmerki og grafikki til Píka7. Sniðið er litríkt, einfalt og fleksibult og verður brúkt talgilt á heimasíðuni pikasjey.fo og á prenti í blaðnum Píka7.
Meinhard Mikladal hevur sniðgivið fyri Savna.
Elektra á Tjóðpallinum
Grikska tragedian Elektra á Tjóðpallinum fekk grafiskan búna frá Savna.Read More
Klintra
Nýggi grafiski samleikin hjá KT-fyritøkuni Klintra sprettur beinleiðis úr virðisgrundarlagnum og persónligheitini hjá fyritøkuni.Read More
KT-felagið
SAVNA hevur staðið fyri menning av nýggjum samleika til KT-felagið í sambandi við átakið "KT er basalt", ið skal marknaðarføra føroysku KT-vinnuna.Read More
SAVNA
Grafiski samleikin hjá SAVNA er litfagur og stílreinur og avspeglar okkara fjølbroyttu bakgrund, royndir og vitan.Read More
Faroe Islands Maritime Services
Í sambandi við felags marknaðarføring av føroysku maritimu vinnuni, hevur SAVNA staðið fyri menning av nýggjum felags samleika.Read More


text:
Televarpið fer at senda føroyskan ítrótt
ÍSF og Televarpið fara í næstum undir samstarv at senda føroyskan ítrótt beinleiðis á Rás1, talgildu netrásunum á Televarpsappini og netvarpinum á tv.fo.
– Fyri feløgini, sersambondini og ÍSF er hetta ein gyltur møguleiki at varpa ljós á føroyskar ítróttagreinar og harvið senda beinleiðis sjónvarp út til ein enn størri hyggjaraskarða, sigur Petur Mittún, aðalskrivari í ÍSF.
Hann staðfestir, at hetta fer at gera tað lættari hjá hyggjarum at fáa eitt greiðari yvirlit yvir, nær ítróttagreinar verða sendar beinleiðis, tí fleiri feløg og sersambond framleiða longu beinleiðis sjónvarp frá teirra kappingum í dag.
Áhugin fyri føroyskum ítrótti er stórur, og tað er tí av stórum týdningi, at limafeløgini undir sersambondunum hjá ÍSF hava møguleika at senda beinleiðis frá útvaldum ítróttatiltøkum kring landið, og hesum ynskir Televarpið at ganga á odda fyri.
– Vit eru sera fegin um samstarvsavtaluna við ÍSF og gleða okkum at fara í gongd at vísa ítróttakappingar beinleiðis á Rás1 og tvørturum hinar hyggjarapallarnar hjá okkum, sigur Edvard í Skorini Joensen, stjóri í Televarpinum.
Í næstum verður farið undir arbeiðið at samskipa ítróttatiltøkini, sum skulu sendast beinleiðis. Bæði aðalskrivarin í ÍSF og stjórin í Televarpinum leggja dent á, at tænastan er í umbúna og fer at mennast við tíðini.
Samstarvsavtalan millum partarnar er galdandi fyri 2019 og 2020.


text:
Við heimild í løgtingslóg nr. 13 frá 21. mai 1954 seinast broytt við løgtingslóg nr. 13 frá 18. mars 2013, verður við hesum boðað frá, at Vágs býráð á fundi 17. juni 2019 hevur samtykt at broyta byggisamtyktina fyri Vágs kommunu galdandi fyri neystaøkini E í Vágs kommunu.
Kunngerð um broyting av byggisamtyk....
Við heimild í løgtingslóg nr. 13 frá 21. mai 1954 seinast broytt við løgtingslóg nr. 13 frá 18. mars 2013, verður við hesum boðað frá, at Vágs býr....
Ferðslutrygdarátøk: Ferðtálmandi bu....
Seinastu árini hevur Vágs kommuna arbeitt miðvíst við at bøta um ferðslutrygdina í kommununi og nú er enn eitt ferðslutrygdarátak framt við tað at sum....
17 námsfrøðingar fáa prógv á Fjarle....
Fríggjadagin 28. juni verður hátíðardámur á Fjarlestrardeplinum í Vági, tá 17 námsfrøðingar fáa prógv. (mere…)....
Roknskapurin fyri 2018 samtyktur
Á býráðsfundinum mánakvøldið 17. juni 2019 varð roknskapurin hjá Vágs kommunu fyri árið 2018 viðgjørdur og samtykur. (mere…)....
Kunning
Býráðsfundur 17. juni 2019
Hesi mál eru á skránni til býráðsfundin mánadagin 17. juni 2019 kl. 19.00. (mere…)...
-
Býráðsfundur 27. mai 2019
Hesi mál eru á skránni til býráðsfundin mánadagin 27. mai 20...
-
Bøgarðarnir í seyðahøgum standi
Bøgarðarnar í Vágs kommunu skulu verða í seyðahøgum stan...
-
Páls Høll nýggja teldupost-adressu
Páls Høll hevur nýggja teldupost-adressu, sum nú er pals...
Sjálvavgreiðsla
Hús lýst til leigu undir Bústaðir
Vágs kommuna hevur tænastu her á heimasíðuni, har hús kunnu lýsast til sølu og til leigu, hetta ...
-
Upptøkureglurnar og gjøld á barnaansingarøkinum da...
Frá 1. januar 2015 koma nýggjar upptøkureglur í gildi fy...
-
Barnaansingin og gjøld
Gjøldini fyri barnaansing og frítíðarskúla í Vágs kommun...
-
Innskriving til barnaansing á heimasíðuni
Nú er gjørligt at gera innskriving til barnaansingina hj...
Vágs Havn
Økið á Oyrunum gjørt klárt til Bakkafrost
Seinastu 8 vikurnar hevur verið arbeitt við at gera økið innast á Oyrunum klárt til Bakkafrost, sum skal gera stórar aliringar á økinum....
-
Hav Nordic á Vági við aliútgerð
Í vikuskiftinum var Hav Nordic á Vági við útgerð til at ...
-
Gamle Oksøy vitjaði á Vági
Í vikuskiftinum hevur norska museumsskipið Gamle Oksøy v...
-
Museums-skipið Gamle Oksøy á Vág í vikuskiftinum...
Leygarmorgun kemur norska museums-skipið Gamle Oksøy á V...
Ferðslutrygdarátøk: Ferðtálmandi bungur settar upp
Seinastu árini hevur Vágs kommuna arbeitt miðvíst við at bøta um ferðslutrygdina í kommununi og nú er enn eitt ferðslutrygdarátak framt við tað at sum eina roynd eru settar upp ferðtálmandi bungur ymsastaðni í kommununi.
17 námsfrøðingar fáa prógv á Fjarlestrardeplinum
Fríggjadagin 28. juni verður hátíðardámur á Fjarlestrardeplinum í Vági, tá 17 námsfrøðingar fáa prógv.
Roknskapurin fyri 2018 samtyktur
Á býráðsfundinum mánakvøldið 17. juni 2019 varð roknskapurin hjá Vágs kommunu fyri árið 2018 viðgjørdur og samtykur.
Jóansøkubál í Vági longsta dag
Jóansøkubál í Vági er afturvendandi tiltak, sum verður hildið á Tríkantinum hvørt ár á longsta degi (21. juni). Í ár flytur Miriam Norðberg fram røðu. Miriam er saman við familjuni nýliga flutt aftur til Vágs eftir at hava búð í m.a. Danmark og Hollandi í 10 ár.


text:
Í fíggjarætlanini hjá Runavíkar kommunu fyri 2017 eru 7 hundrað túsund krónur settar av til tess, at fáa dagført vestara endan á gomlu ítróttarhøllini, sum nú er ein partur av Bylgjuni.
Múrarafelagið Spf. Ingolf Hansen í Runavík hevur fingið arbeiðið at reinsa og pussa betong súlurnar, áðrenn aðrir fara undir at klæða hendan partin av Bylgjuni soleiðis, at hann fer at líkjast tí vestara endanum á fimleikahøllini. Væntandi verður alt arbeiðið liðugt í ár.
Borgarstjórin og Ingolf Hansen skrivaðu undir fyri viku síðani og arbeiðið er longu byrjað.


text:
Undirvísing og mannarættindi
Kennir tú tíni rættindi?
Mannarættindi - hvat er tað?
Meira um mannarættindi
Heimsyvirlýsingin um mannarættindi
Virðisgrundarlagið hjá AIFO byggir á heimsyvirlýsingina hjá ST um mannarættindi frá 1948.
Ásetingarnar í hesi heimsyvirlýsing eru grundarlagið fyri øllum, sum vit arbeiða fyri, og visiónin er ein heimur, har hvør menniskja hevur øll hesi 30 rættindi, ein og øll tey rættindi, sum aðrir altjóða sáttmálar tryggja.
Altjóða sáttmálar
Føroyar eru partur av altjóða samfelagnum og hava bundið seg til eina røð av mannarættindasáttmálum. Á hesi síðuni fært tú yvirlit yvir altjóða sáttmálarnar og innlit í, hvussu eftirlitið við hesum sáttmálunum fer fram.
Amnesty fylgir við hesum arbeiði og hevur gjørt viðmerkingar og frágreiðingar í samband við onkrar av eftirmetingunum.
Undirvísingartænastan
Eitt av aðalmálunum hjá Amnesty er at børn og ung kenna síni rættindi. Og brúka vit tíð og orku uppá at halda upplegg fyri skúlanæmingum.
Vit koma gleðiliga út á skúlar, men bjóða ofta eisini smærri bólkum inn á skrivstovuna at fáa eitt upplegg og høvi at seta spurningar um eitt ávíst evni.
Tí skulu mannarættindi inn um skúlagátt
Vegleiðandi kanning, sum Amnesty hevur gjørt vísti, at bert 1 av trimum vita, at børn av serlig rættindi. Og fyrr í ár, spurdi vit 7. floks næmingar, hvørt ein genta, sum fer inn í eitt kamar við einum drongi, sjálv hevur eina ábyrgd, um kvøldið endar við neyðtøkur. Heili 2 av trimum svaradðu JA. Hetta vísir, at børn og ung í Føroyum ikki í stóran mun eru tilvitað um teirra grundleggjandi rættindi og skyldir.
Samgonguskjalið 2015: “Samgongan vil arbeiða fyri tí inkluderandi samfelagnum. Altjóða sáttmálar – eitt nú mannarættindasáttmálin, barnarættindasáttmálin og ST-sáttmálin um rættindi hjá teimum, sum bera brek – eiga at verða virdir og fylgdir.”
Og sambært hesum sáttmálum eiga vit sum land at tryggja, at børn og ung kenna síni rættini.
Greinasavn um mannarættindi
Í 2009 gav Amnesty eitt greinasavn út, har altjóða sáttmálar, sum Føroyar hava bundið seg til, verða umrøddir. Hetta greinasavn gevur eitt innlit í sáttmálarnir og hvussu hesir verða eftirmettir í ST.
Tilfar til undirvísing
NÁM hevur eina síðu á heimasíðuni SNAR, har tú fært eitt yvirlit yvir viðkomandi tilfar um mannarættindi.
Á síðuni eru eisini ymiskt tilfar, sum Amnesty hevur ment.
Hefti um mannarættindi
Í 1995 gav Amnesty International Føroya Deild út heftið „Mannarættindi“. Endamálið var at gera frálærutilfar til fólkaskúlan. Heftið er serliga ætlað framhaldsdeildini, men kann eisini brúkast sum íblástur til undirvísing í yngru flokkunum og á miðnámsskúlum. Tak tilfarið niður her.


text:
Tað, tú sáar í lítla barnið, festir røtur og veksur
Armgarð Arge, Gudfrøðingur, Kringvarp Føroyar
Ultimtiva gleðin og kenslan er, tá tú heldur nýfødda barninum í tínum ørmum. Ein ørgrynna av øllum hugsandi tonkum og ynskjum saman við treytaleysum kærleika fyri einum nýggjum mannabarni fylla teg.
Sjálvandi hugsar ein í hesari støðuni, at tað er óhugsandi, at nakar skal gera seg inn á nýggja menniskjað. Ella at barnið, tá tað er komið upp at standa, skal fara at gera seg inn á onnur. Og hóast vit liva í landi, har vit vita, at vit kunnu hugsa, trúgva og vera tey, vit eru, uttan at nakar av tí orsøk skal finnast at okkum, so er alneyðugt at samfelagið, og vit við tí, javnt og savnt gáa um okkum sum tjóð. Hvussu vit liva og hvørji okkara virði eru.
Vit fáa at vita, at ”vit skulu siga frá”, og at ongin eigur at gera seg inn á okkum, at ongin skal traðka okkara vilja og mørk undir fótum.
Vit hava hoyrt mangar stórar statsleiðarar hildið stórar og vakrar røður, sum hava rørt okkara hjartastreingir, eitt nú ”I have a dream”, ”Spyr ikki, hvat samfelagið skal gera fyri teg, men hvat tú kanst gera fyri samfelagið” og ”insistera uppá tað góða”. Men hóast føgur orð, so er allur heimurin ikki nakað Utopia. Vit ógvast í okkara heitu stovum her heima, tá sterkir menn fara inn um mørk hjá øðrum londum. Tá ósek menniskju hvørva og tá fólk koma til stórt vald, og vit varnast, at her spyr onki gott burturúr.
Mannarættindi fest niður á blað
Tá dagar hugtakið mannarættindi upp. Vit mugu hava mannarættindi fest niður á blað. Orðið mannarættindi er eitt vakurt orð, men samstundis so logar beiski og kaldi veruleikan upp við tí, tí hava vit ongin mannarættindi, hvat hava vit so?
Vit skulu ongantíð royna at skilja tað ónda, men heldur avnokta og flýggja frá tí ónda. Vilt tú hava ein betri heim, so mást tú byrja við tær sjálvum. Hetta kann ljóða so ússaligt og jánkasligt, tí hvat skal sum einsamalt, lítið menniskja gera? Hevur tú fingið lítið nýføtt barn upp í hendur, so byrjar alt har heima hjá tær.
Tað, tú sáar í lítla barnið, festir røtur og veksur. Sum foreldur kanst tú vera ein góð fyrimynd, tí barnið ger aloftast sum foreldrini. Lær tað hóvsemi, virðing og tolsemi, lær tað at rúma ymiskleikanum, og lær tað at skilja, at øll eru vit menniskju, men øll eru vit ymisk, og at tað er í ymiskleikanum, at margfeldni er. Gylti regulin, at ”vera móti øðrum, sum tú vilt hava onnur at vera móti tær” er ævigt galdandi og ber á mál.


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 18-08-2016
Tjóðskjalasavnið hevur eitt samstarv við Ríkisskjalasavnið um skipan, ið gevur atgongd til gamlar kt-skipanir, ið eru lætnar Tjóðskjalasavninum.
Talgild gjørd savnindi, tað vil siga skjalasavnsútgávur av dátum og skjølum frá kt-skipanum hjá myndugleikum, kunnu ikki lænast heim.
Videoframløga um atgongd til talgild savnindi, Steen Andersen, skjalavørður og seniorgranskari, trýst her
1. Leiting í forritinum Sofía á lesistovuni hjá Tjóðskjalasavninum.
Myndugleikin kann leita í forritinum Sofía á lesistovuni hjá Tjóðskjalasavninum. Lesistova Tjóðskjalasavnsins er á V.U. Hammerhaimbs gøtu 11, í kjallaranum. Í sama bygningi sum Heilsufrøðiliga Starvsstovan. Sama inngongd, men oman trappurnar. Sí “soleiðis brúkar tú savnindi, ið eru talgild av uppruna” á síðuni hjá Ríkisskjalasavninum, trýst á her
2. Keyp av avriti
Móti gjaldi kann myndugleikin fáa gjørt avrit av talgildum savnindum hjá Tjóðskjalasavninum/Ríkisskjalasavninum. Avrit av savnindum, trýst her
3. Keyp av kanning av savnindum
Móti gjaldi kann myndugleikin fáa gjørt eina skjalasavnskanning í teimum talgildu savnindunum hjá Tjóðskjalasavninum. Skjalasavnskanning (Tjóðskjalasavnið kann hjálpa til við hesum í samstarvi við Ríkisskjalasavnið). Trýst her
Hvussu verða talgild savnindi bíløgd?
Talgild gjørd savnindi, ið eru avhendað Tjóðskjalasavninum, finnast í skjalasavnsgrunninum Daisy, (Tjóðskjalasavnið hevur eina samstarvsavtalu við henda dátugrunnin hjá Ríkisskjalasavninum) men hesi kunnu bíleggjast á einum serligum oyðublaði. Bíleggingaroyðublað til talgild savnindi, trýst her
Krevst loyvi til at nýta talgild gjørd savnindi?
Talgild savnindi eru umfatað av atkomureglunum (trýst her) í ávikavist LØGTINGSLÓG NR. 49 FRÁ 28. APRÍL 1992 UM FØROYA LANDSSKJALASAVN, KUNNGERÐ NR. 117 FRÁ 5. JULI 1995 UM ALMENN SAVNINDI OG VIRKSEMIÐ HJÁ FØROYA LANDSSKJALASAVNI og í Lógarásetingum fyri ríkisskjøl: Lovbekendtgørelse nr. 1035 af 21. aug 2007 Arkivlov Benyttelse af offentlige arkivalier.
Almennir myndugleikar fáa - uttan víðari - atgongd til talgild savnindi, tey sjálvi hava avhendað, um so er, at hesi ikki innihalda upplýsingar um persónlig viðurskifti hjá einstøkum persónum. Í teimum førum har savnindi innihalda upplýsingar um persónlig viðurskifti hjá einstøkum persónum, skal myndugleikin søkja um atgongd til savnindini, sambært § 34, har Dátueftirlitið skal geva samtykki um atgongd til upplýsingar. Omanfyristandandi oyðublað til bílegging av talgildum savnindum skal altíð nýtast. Tjóðsskjalasavnið metir, um Dátueftirlitið skal hoyrast, áðrenn givið verður atgongd, og myndugleikin verður síðani kunnaður um hettar.
Tak omanfyristandandi niður her (pdf)
Brúkaravegleiðing til nýtslu av kagaforritinum SOFÍU. (tak niður her)


text:
Um fyritøkan skal seljast
Um keyparar skulu vera áhugaðir í at keypa tína fyritøku, er tað umráðandi, at tú áhaldandi hugsar um at reka og menna fyritøkuna á skynsaman hátt til tess at tryggja eitt søluvirði.
Ein møguligur keypari brúkar ofta ráðgevar, t.d. grannskoðarar, at kanna virðið á fyritøkuni, ið áhugi er fyri. Tí er gott hjá tær at fáa greiðu á formligum viðurskiftum alt fyri eitt. Tú eigur tí at hava eina virkisætlan, har visión, missión, framtíðar møguleikar og váðar verða greinað. Eisini er gott at skriva virkisgongdir niður, soleiðis at vitan, royndir og virði verða skjalfest áðrenn eina møguliga sølu.
Rætti prísurin
Tað kann vera sera torført at meta um, hvør rætti prísurin fyri fyritøkuna er. Tí kunnu søgulig úrslit, marknaðarútlit og umrokning av framtíðarvinningi til nútíðarvirði geva eina góða ábending um prísstøðið. Ein góð meginregla er tó at hyggja at peningastreyminum í fyritøkuni, sum er ein uppgerð yvir inn- og útgjøld í einum ávísum tíðarskeiði. Her eigur sjálvandi at verða lagt upp fyri óvanligum inntøkum og útreiðslum av ymsum slagi.
Góð ráð til tín, ið umhugsar at selja
- Leita tær ráðgeving hjá ráðgeva, t.d. advokati ella grannskoðara til tess at fremja sølutilgongdina.
- Fyrireika teg væl, men ger sjálva sølutilgongdina so stutta sum gjørligt.
- Lat alt fara fram í størsta trúnaði, soleiðis at kundar, starvsfólk og onnur ikki kenna ótryggleika.
- Tryggja tær, at styrkirnar hjá fyritøkuna koma í ljósmálan í sølutilgongdini.
- Eru fleiri áhugaðir seljarar, er størri møguleiki fyri at fáa ein góðan prís fyri fyritøkuna.
- Hav peningastovnin við sum ráðgeva í tilgongdini, so tú veitst, at fíggjarligu viðurskiftini er í lagi.


text:
Seinastu nógvu vikurnar hevur verið ógvuliga lítil venjing. Formurin er tískil har eftir. Í gjár var eg ein hálvlangan rennitúr – 10 km – eg rann runt í býnum, veðrið var av tí fagrasta. Vónandi er vári komi nú. Grækarismessa er so í morgin, tá kemur tjóðarfuglur okkara tjaldri til landi.
Ferðin var annars nokkso góð, 13 km/t. Urið segði 10 km beint uttanfyri gamla Norðoya Banka, tað er har Húsið heldur til í dag. Her valdi eg at steðga. Eg var púrasta fyri ongum, fyrstu ferð í langa tíð at eg havi runnið venjingartúr við slíkari ferð, og má eg bert ásanna at formurin var ikki til tað. Mítt fína Garmin 620 renniur segði eisini, at eg má hvíla í 59 tímar áðrenn eg aftur kann fara í renniskógvarnar. So tað hevur ikki verið nøkur venjing í dag.
9 mai er EIK ½ marathon í Klaksvík, eg eri tilmeldaður, so her er eingin góða mamma. Eg má fáa stýr uppá venjingina um eg skal gera mær vónir um eina tíð undir 1 tímar 30 minuttir.


text:
Meðan vit bíða
2019-05-11 08:34
Føroya Løgting er farið í summarfrí. Friðurin er óivað kærkomin fyri fleiri, og gevur friðurin okkum øðrum møguleika at eftirmeta farnu fýra árini og hugsa um viðurskifti, sum í komandi tingsetu ynskiliga náa um málstrikuna. Jú, tey viðurskifti, ið náddu málið, gleðast vit um. Vit eru tolin partur av politisku skipanini, hóast tað kann tykjast leingi at bíða. Men soleiðis er tað so ofta.
Samskipandi eind
Áhugavert verður at fylgja arbeiðinum hjá Samskipandi eindini, sum skal tryggja, at ST-sáttmálin um rættindi hjá einstaklingum, ið bera brek, virkar í verki á øllum økjum, sum nýliga er farin til verka. Hvørt landsstýrisfólk hevur tilnevnt lim í samskipandi eindina, ið yvirskipað skal tryggja samanhang í brekpolitisku ætlanum landsstýrisins. M.a. skal samskipandi eindin orða eina brekpolitiska virkisætlan fyri Føroyar, ið fevnir um øll rættindi og týðandi øki, sum sáttmálin fevnir um.
Fáið í valskránna
Sum fráboðað verður løgtingsval væntandi í august. Flokkarnir eru farnir at gera valskráir, sum skulu vísa, hvussu valevnini ynskja at branda seg til løgtingsval 2019, og hvat skal mynda politik teirra komandi valskeið.
Í apríl var MEGD, vegna limafeløgini, á fundi við ST-nevndina við evnislista. Hesin listin vísir á viðurskifti, sum enn ikki eru komin um málstrikuna, og kann tí vísa veg til ítøkilig ynski í politisku valskráunum.
Her eru nøkur dømi – umframt ynski um eitt óheft eftirlit við íverksetanini av ST-sáttmálanum og hagtøl, ið betur kunnu lýsa brekøkið, sum MEGD fyrr hevur víst á.
Lóggáva ímóti mismuni
Føroyar tørva lóggávu ímóti mismuni á øllum økjum í samfelagnum, eisini uttan fyri arbeiðsmarknaðin. Í dag eru fólk, ið bera brek, vard av Løgtingslóg nr. 63 frá 26. mai 2011 um at banna mismuni á arbeiðsmarknaðinum orsaka av breki.
Eisini tørvar okkum at taka stig til at tryggja, at munadygg rættartiltøk verða tøk hjá fólki, ið bera brek, harímillum møguleiki fyri at kæra um mismun.
Egnan bústað
Tað er sjálvsamt, at fólk, ið bera brek, kunnu velja, hvar tey vilja búgva, og hvørjum tey vilja búgva saman við, samstundis sum tey fáa neyðuga stuðulin til at liva sjálvstøðugt. Langur bíðilisti er, og fólk, ið bera brek, kunnu vænta at standa á listanum í fleiri ár, og tá eru almennu tænasturnar avmarkaðar.
Harumframt er eingin lóg, ið verjir fólk, ið bera brek, tá ið verkfall er. Nógv hava verið noydd at flyta úr egnum heimi til familju ella størri búfelagsskapir, tá ið verkfall hevur verið.
Føroyskt teknmál sum mál
5. juni 2017 viðurkendi Føroya Løgting føroyskt teknmál sum mál, og við hesum fekk Málráðið, ið er sett at røkja, menna og verja føroyska málið, ein lim úr deyvasamfelagnum. Eisini kunnu vit gleðast um, at ein føroysk teknmálsorðabók er útgivin, sum liggur á https://is.signwiki.org .
Tó skulu vit viðurkenna rættin hjá deyvum og hoyriveikum at fáa undirvísing og at samskifta á teknmáli. T.d. at seta munadygg tiltøk í verk fyri at stuðla teknmáli sum samskiftishátt og harvið at stuðla nýtsluni av føroyskum teknmáli á øllum økjum í lívinum hjá deyvum við tí endamáli at tryggja luttøku teirra í arbeiði, útbúgving og mentanarlívi.
Hóast kunngerð um undirvísing í og á teknmáli er gjørd, er eingin undirvísing í føroyskum teknmáli.
Børn við Cochlear Implant
Feløgini gera vart við, at børn við CI (Cochlear Implant) ikki fáa neyðug framhaldsskeið og undirvísing, hvat samskifti viðvíkur. Í Føroyum vantar gransking, sum vísir um børnini, sum hava fingið CI, fáa fult gagn av CI. Vit vita ikki, um børnini hava tørv á teknmáli saman við talumáli ella teknmál skaðar ta málsligu menningina.
Samskiftisdepil
Okkum tørvar viðurkenning av menningini og stuðlinum av alternativum samskiftishættum, ið tøkir eru hjá teimum, ið bera vitborin og sálarlig brek. Sum er, er eingin skipað ætlan fyri menning og stuðli av víðkaðum og øðrvísi samskiftishættum.
Her kundi hóskandi verið arbeitt við einum samskiftisdepli, har ymsu fakbólkarnir innan økið samstarvaðu um menning av samskifti av ymiskum slag. Í dag hava vit ein vælvirkandi Sjóndepil. Við støði í einum slíkum, kundi her verið hugsað um tey, ið hava avbjóðingar t.d. við at hoyra, at tosa, at minnast, at skriva og at lesa og eisini at menna ráðgeving um tøknilig hjálpartól á økjunum.
Ov langt frá heilsutænastum
Fólk, ið bera brek, hava atgongd til heilsutænastur, men eingin yvirskipaður politikkur er, ið tryggjar persónum, ið bera brek, fyribyrgjandi heilsutænastur. Hetta hevur við sær, at persónar, ið bera brek, t.d. fáa staðfest krabbamein seint í sjúkugongdini.
Eisini gera feløgini vart við, at fólk við varandi sjúkum sum t.d. minnissvinni ikki verða kannaðir og sjúkur teirra ikki greinaðar.
Venjing og endurvenjing
Í Føroyum er eingin heildarskipan av venjing og endurvenjing. Hetta hevur við sær, at fólk við varandi sjúkum ikki fáa tryggjað eina endurvenjingar- og venjingarætlan. Útreiðslurnar til neyðugu støðugu venjingina kunnu vera stórar, av tí at viðkomandi persónar noyðast at rinda part av teimum sjálvir.
Her eru ásetningar í Vælferðarlógini, sum tó beint fyri summarfrítíðina var sett á síðulinjuna. Hon er eitt av heilt stóru, rúgvismiklu málunum, sum seinastu árini hava fylt nógv. Hóast ein rammulóg, so er hon eitt stig rætta vegin.
Kná børn og ung
Í 2014 varð eftir tilmæli ein skipaður samstarvsleistur, „Tann góða tilgongdin“, settur í verk fyri børn við autismu. Hetta skuldi tryggja eitt samskipað heildartilboð við dygdargóðum samstarvi millum avvarðandi myndugleikarnar á ymisku økjunum. Góðar royndir hava verið við hesum arbeiði, men eingin „góð tilgongd“ er gjørd fyri familjur og børn við menningartarni, ið hava tørv á eini ítøkiligari ætlan og serkønum persóni við ábyrgd av einum samskipaðum heildartilboði til børn við menningartarni.
Vit eiga at tryggja, at øllum børnum og ungum við avbjóðingum verða veitt eitt samskipað heildartilboð við dygdargóðum samstarvi millum avvarðandi myndugleikarnar á ymisku økjunum, sostatt at hjálp og stuðul gerast samanhangandi og munadygg.
Hetta kom fram á ráðstevnuni í mai „Kná børn“ við spurninginum, hvussu bera vit okkum rætt at – rættstundis. Grundleggjandi eru skipanirnar ov nógvar og ov fløktar.
Og vit bíða
Meðan vit bíða og tingfólk eru farin í summarfrí, eru tó mong í ferð við at gera valskráir, sum fara at vísa, hvussu flokkarnir vilja branda seg til løgtingsvalið 2019, og hvat skal mynda politik teirra.
Vónandi verður tað heldur ikki ov leingi, til atkvøðuseðlar við myndum av teimum, ið stilla upp, verða tøkir, og at atkvøðuseðlarnir verða talgildir, til tess at fólk við menningartarni og blind kunnu greiða atkvøðu sjálv uttan hjálp.
Við hesum uppskotum úr rúgvuni er vón okkara, at brekøkið sakliga og ítøkiliga verður tikið við í valskráirnar.
Tóra við Keldu, forkvinna í MEGD


text:
Michael Morpurgo
Michael Morpurgo er enskur rithøvundur føddur í 1943.
Hann las enskt og franskt á London University og starvaðist eitt skifti sum lærari og varnaðist, at alt ov nógv børn, sum búðu í stórbýum og býarøkjum, ikki høvdu møguleika at uppliva natúruna.
Saman við konuni setti hann á stovn ein felagsskap, sum skuldi gera tað møguligt hjá býarbørnum at sleppa at ferðast úti á landinum.
Tey hava í løtuni tríggjar garðar, ein í Wales, ein í Devon og ein í Gloucestershire.
Síðani 1976 hava yvir 50.000 børn úr øllum Onglandi verið og ferðast á onkrum á gørðunum í eina viku.
At búgva í Devon, lurta eftir Mozart og arbeiða við børnum gevur honum allan tann íblástur, hann hevur brúk fyri, at skriva bøkur, sigur Michael Morpurgo.
Útgávur:
1985 Vinur ella fíggindi
1998 Skipið Zanzibar
2014 Ferðin til Amerika
Umrøða:
Shaun Mc Carthy: All about Michael Morpurgo. Heinemann educational Books 2004
Michael Morpurgo: Let children be the judge of a good book. The Telegraph 16. nov. 2010
Michael Morpurgo: My favorite children´s books. The Telegraph 20. mars 2013
Heiður:
1995 Beefeater Children's Novel - Winner
1995 Whitbread Children´s Book Award
2003 Children´s Laurerate
2006 OBE
Heimasíða:


text:
Trupulleikar við blámusoppi kunnu ikki altíð loysast sum eitt byggimál burturav!
Seinastu tíðina hevur regluliga verið at frætt um bygningar sum hava trupulleikar av blámusoppi, og tað vísir seg, at fólk eru ikki heilt álvulig við fyribrigdið. Flestu halda seg vita, at blámusoppur er nakað sum fólk gerast sjúk av. Vanliga fatanin er helst, at er ein bygningur fongdur við blámusoppi, so er at sleppa sær úr bygninginum sum skjótast.
Tað kann vera skilagott. Havast skal tó í huga, at
Í bygningum verður vanliga hugsað um vatnskaðar sum kunnu elva til, at blámusoppur fer at nørast í váta byggitilfarinum. Blámusoppur er ikki tað besta fyri sjálvt tilfarið, men harumframt so kunnu hesir soppar lata frá sær bæði sporar og ymisk loftevni, summi eitrandi, sum serliga fólk við astma hava ampar av.
Summi av hesum loftevnum hava ein eyðkendan modnaroyk, sum altíð er ein ábending um at trupulleikar eru av soppi. Men tað er ikki altíð at soppar kunnu luktast.
Tær loysnir sum tikið verður til her í Føroyum tykjast í stóran mun vera at leita eftir vatnskaðum og bøta um hesar trupulleikar. Og onki er at ivast í, at um og tá hetta ber til, so er hetta besta loysnin. Havast má tó í huga, at trupulleikar kunnu eisini standast av soppum, sum ikki hava samband við nakran vatnskaða, og tó kunnu teir geva fólki við astma trupulleikar. Sostatt kunnu trupulleikarnir halda fram, hóast ábøtur eru gjørdar á bygningin.
Tær kanningar sum kunnu gerast eru vanliga:
Ber til at loysa trupulleikan við at fremja punkt 1 og 2 omanfyri, so er sloppið. Heldur trupulleikin fram, so er vert at umhugsa at fara undir punktini 3 og 4, ið kunnu geva ábending um, hvørt tað er soppur trupulleikin er av (punkt 3) og um so er, at kanna um nøkur soppasløg eru til staðar, sum vit vita kunnu elva til ovurviðkvæmi og astma.
Vita vit hvat soppaslagið er, ber eisini til at finna fram til hvussu hann livir og nørist. Hóast vit hava lyndi at halda, at allir blámusoppar liva á sama hátt, so er tað ikki so, tí soppar eins og flestu aðrar verur hava onkra føði, sum teir trívast best við. Hetta er so ein annar máti at finna fram til, hvaðani trupulleikin stavar.
Gramar Gransking hevur ta útgerð sum skal til at kanna blámusopp eftir lívfrøðiligum leisti. Vit mæla tó til fyrst at brúka byggitekniska leistin og kanna um nakrar vatnskaði er, og hvørt nakað sæst til blámusopp.
Veit man hvursu nógv % fukt skapar Blámusopp


text:
Skúlablaðið skrivar um nýggja tiltakið Skúlafótbóltur í Vági: Søgan um nýggja tiltakið, sum nevnist skúlafótbóltur, er á mangan hátt ein sólskinssøga.
Skúlablaðið: Í stuttum snýr hetta seg um, at hvønn mikudag hittast skúlanæmingar í ávísum árgangi, og úr øllum landinum, at kappast í fótbólti, umframt at aðrar upplivingar fylgja við.Vit hava sett trimum av teimum, ið taka sær av tiltakinum, stevnu í Marghøllini í Vági, tí tað er nevniliga har, sunnast í Føroyum, at kappingin í skúlafótbólti fer fram.
Í einum av hugnaligu skrivstovuhølunum, ið er í bygninginum, sum stendur inni í Marghøllini, fáa vit eitt prát. Jón Pauli Olsen, Dennis Holm og Jens Petur Brattalíð greiða fegnir frá gongdini, hóast long tíð ikki er liðin, síðan skúlafótbóltskappingin fór í gongd.


text:
Stefan trýr uppá sigur móti ÍF
Flogbóltsfinala - menn: Sjálvt um fuglfirðingar vóru stórfavorittar til at vinna, var tað um reppið, at Mjølnir fór við øllum í fyrru finaluni. Tað hevur við sær, at leikandi venjarin hjá Mjølni trýr uppá sigur í dag
- Vit komu øgiliga væl afturíaftur, eftir at ÍF hevði lagt seg klárt á odda í fyrru finaluni, og tað hevur givið okkum trúnna uppá, at vit kunnu vinna í dag.
Tað sigur Stefan Rosenlund Olsen, sum er leikandi venjari hjá Mjølni, undan seinnu mansfinaluni móti ÍF, sum verður í Stórhøllini á Hálsi seinnapartin í dag.
Fyrra finalan endaði 3-2 til ÍF, og gongdin í tí dystinum var, at ÍF vann tryggan sigur í teimum báðum fyrstu settunum, 25-20 og 25-18, men so kom Mjølnir afturíaftur og vann líka trygt tey bæði næstu settini, 25-20 og 25-20. Seinasta settið endaði 15-12 til ÍF, sum tí livdi upp til favorittleiklutin undan finalunum.
Men gongdin í dystinum ger, at leikandi venjarin hjá Mjølnir sær góðar møguleikar fyri, at hansara lið kann vinna í dag. Tað er eisini neyðugt, um Mjølnir skal gera sær nakrar vónir um at vinna meistaraheitið. Tí tað verður avgjørt í dag. Alt samalt.
- Tað eru nokk eini seks ár síðan Mjølnir var í finaluni, tí er hetta gott fyri felagið. Og sjálvt um vit vita, at ÍF er favorittur, fara vit sjálvandi eftir øllum. Eisini hóast vit taptu tann fyrra dystin, sigur Stefan Rosenlund Olsen.
Mjølnir hevur klárað seg rættiliga væl í kappingini í ár. Liðið varð styrkt í mun til undanfarin ár, m.a. tí Thorvald Danielsen og Dávid Hentze komu til felagið, og saman við hinum leikarunum hava teir havt eitt frálíkt kappingarár.
- Tað hevur gingið væl, ja. Fram móti endanum mistu vit eitt sindur, tí vit fingu nakrar skaðar, men nú eru allir menn tøkir aftur, og tí eru vit klárir til at gera tað vit skulu fyri at vinna, sigur hann.
Hann er sera fegin um stuðulin frá áskoðarunum til fyrra dystin, og hann vónar, at nógvir áskoðarar koma við til seinnu finaluna í dag.
- Tað hevur sera stóran týdning fyri okkum, at vit hava okkara góðu áskoðarar við okkum. Tí vóna vit, at teir møta manssterkir í Stórhøllini seinnapartin, sigur Stefan Rosenlund Olsen.
Seinnu finalurnar vera spældar seinnapartin. Tað byrjar við kvinnudystinum millum Fleyr og KÍF klokkan 13.30, og klokkan 16.00 fara mansliðini hjá ÍF og Mjølni undir sín dyst.


text:
Wilhelm II
Wilhelm II (27. januar 1859 – 4. juni 1941) var týskur keisari 1888-1918. Tann 27. januar 1859 var seinasti týski keisarin, Wilhelm II, borin í heim. Føðingin var ikki uttan trupulleikar, og hóast har vóru bæði jarðamøður, týskir og enskir læknar til staðar, bíðaðu tey til síðstu løtu at hjálpa til við burðinum. Í verðina kom tann lítli prinsurin við einum lamnum armi – eitt brek, ið hann bar bæði sum barn og tilkomin. Ikki ein forðing kortini tá talan var um vald og mæti.
Barnaár Wilhelms vóru serstøk. Og helst einki undatak, tí tað munnu tey helst hava verið hjá flestu børnum í slíkum mæti. Prinsurin fekk lærdóm og uppaling hjá einum ógvuliga striksum húslærara, sum ikki einans gav bókligan lærdóm, men eisini royndi at lekja lamna armin. Og tað fór ikki altíð tespiliga fram fram. Ein vavstur av venjingum, heilivági og pátrúgv. M.a. kann nevnast, at prinsurin hvønn dag skuldi stinga armin inn í eina nýfletta kanin.
Wilhelm fær útbúgving sum heryvirmaður og verður vandur saman við hinum meinigu hermonnunum. Og tað var ikki lætt, tá ein er smádrongur um tíggju ára aldur. Sjálvsálitið var ikki stórt heldur orsakað av viðfødda brekinum og haraftrat gremjing frá móðurini, at tað skuldi vera hon, sum hevði sett hann í verðina. – Hann fekk seinni eisini lærdóm í rættar- og samfelagsvísindi. Wilhelm giftist í 1881 við Augustu Victoriu av Slesvík-Holstein-Sønderborg-Augustenborg. Hon var dóttir Ernst Günther hertoga, sum var við at íbirta slesvíkska-holsteinska kríggið í 1848. Týsku keisararnir eins og onnur kongs- og fúrstahús í Evropa vóru av Hohenzollern-ættini.
Í 1888 doyr Wilhelm keisari I, ið var abbi Wilhelm II. Faðirin, Friedrich III, verður nýggjur týskur keisari. Men Friedrich var heilsuveikur. Hann hevði krabbamein í barkanum. Og hóast vermóðirin, Victoria drotning í Bretlandi, royndi at hjálpa honum við sínum kønastu læknum, doyr hann eftir einans 9 mánaðir á trónuni.
Wilhelm II setist á trónuna í 1888 sum keisari av Týsklandi og kongur av Proysen. Henda stjórnartíðin var nógv merkt av politikkinum hjá Otto von Bismarck, kanslara – bæði innanríkis og uttanríkis. Men Wilhelm keisari skúgvar hann til viks og heldur seg vera føran fyri at ráða einsamallan. Ein kend tekning lýsir hesi viðurskiftini: »Loðsurin leggur frá borði«. Loðsurin er Bismarck. Fram á lúnningina hellir seg kapteynurin – keisarin sjálvur. Hetta gekk tó ikki sum fótur í hosu hjá Wilhelm. Fleiri mistøk vórðu gjørd, men tað, sum bjargaði Týsklandi, var at ídnaðurin var í stórari menning um hetta mundið. Tað, sum fólk mintust Wilhelm best fyri, var stremban hansara eftir at menna og nýtíðargera týska herflotan. Ongland var tað landið, sum ráddi á heimsins høvum, men Wilhelm vildi, at Týskland skuldi vera fremri. Og haraftrat hava fleiri hjálond enn Ongland. Sum heild metti Wilhelm Ongland vera tann kappingarneytan, ið tað ráddi mest um at vinna á. Hetta hóast hann hámetti Ongland og ofta vitjaði skyldfólkini í enska kongshúsinum. Victoria drotning var omma hansara.
Á sumri 1914 brast krúttunnan, sum setti eld í Evropa. Morðið í Sarajevo á eysturríkska-ungarska trónarvingin, Franz Ferdinand av Habsburg, var tann hendingin, sum festi í fjúsið. Wilhelm keisari stuðlaði Eysturríki-Ungarn. Og hann varð seinni lagdur undir at hava høvuðsábyrgdina av teim ræðuligastu hendingunum, heimurin inntil tá hevði sæð. Um hann vildi kríggj beint tá, verður enn nógv kjakast um, men 1. veraldarbardagi varð ein veruleiki.


text:
GULKORT AB leikari Bjarni Skála.
ROYND FRANMVIÐ MÀL. AB leikari Eli Christiansson roynd framvið mál.
ÚTSKIFTING AB. Leikari Hørður Tórsson inn.
ROYND FRANMVIÐ MÀL. Skála leikari Jákup Johansen roynd framvið mál.
MÁL til Skála. Málskjútti Haraldur Højgaard.
ÚTSKIFTING Skála. Leikari Janus Svabo Samuelsen inn.
ROYND FRANMVIÐ MÀL. Skála leikari Ronni Moller Iversen roynd framvið mál.
GULKORT AB leikari Beinir Henriksen.
ROYND FRANMVIÐ MÀL. Skála leikari Ronni Moller Iversen roynd framvið mál.
ROYND À MÀL. Skála leikari roynd á mál.
ÚTSKIFTING AB. Leikari Rógvi Poulsen út. Leikari Bjarni Skála inn.
ROYND FRANMVIÐ MÀL. Skála leikari Jákup Johansen roynd framvið mál.
ROYND À MÀL. Skála leikari Teitur Joensen roynd á mál.
ROYND À MÀL. Skála leikari Ronni Moller Iversen roynd á mál.
ROYND À MÀL. Skála leikari roynd á mál.
ROYND FRANMVIÐ MÀL. AB leikari Leivur Joensen roynd framvið mál.
GULKORT Skála leikari Jákup Jacobsen.
ROYND À MÀL. AB leikari Bartal Petersen roynd á mál.
ROYND À MÀL. Skála leikari Ronni Moller Iversen roynd á mál.
ROYND À MÀL. Skála leikari Ronni Moller Iversen roynd á mál.
GULKORT AB leikari Heðin Stenberg.
ROYND FRANMVIÐ MÀL. AB leikari Eli Christiansson roynd framvið mál.
ROYND FRANMVIÐ MÀL. AB leikari Rógvi Poulsen roynd framvið mál.
ROYND FRANMVIÐ MÀL. Skála leikari Jákup Johansen roynd framvið mál.
ROYND À MÀL. Skála leikari Jákup Johansen roynd á mál.
ROYND À MÀL. Skála leikari Edvin Jacobsen roynd á mál.


text:
Næmingar við serligum tørvi sleppa í Danmark at brúka upplestravirkanina í CD-ORÐ og IntoWords til allar vanligar royndir og landsroyndir.
Síðani royndirnar hjá fólkaskúlanum í Danmark í mai 2015 eru næmingar slopnir sum eina roynd at brúka orðaforsøgnina til rættskriviroyndina. Frá mai 2016 er hendan royndin við orðaforsøgnina gjørd endaliga loyvd í Danmark - les meira (leinki til folkeskolen.dk). Hetta fevnir tó einans um næmingar við serligum tørvi.
Elektróniskar orðabøkur eru loyvdar til allar skrivligar royndir.
Næmingurin velur sítt evni nakrar dagar áðrenn royndina (men sær tað tó ikki fyrrenn sjálvan royndardagin). Áðrenn royndardagin skal lærarin skanna (ella inntala) alt tilfarið til valda evni hjá næminginum. Skúlaleiðarin er til staðar, tá evnini verða vald.
Leiðreglurnar fyri nýtslu av hjálpar-amboðum eru frá Mentamálaráðnum og kunnu síggjast HER.
Tað er sera umráðandi, halda vit, at forðingar ikki eru fyri at kunna brúka CD-ORÐ til teir næmingar, ið ikki kunnu vera hesum fyriuttan.
TÍ til eina roynd skal næmingurin vísa, um hann er nóg stinnur í lærigreinina, IKKI um hann er førur fyri at lesa og skriva!
Her verður neyvt greitt frá, hvussu tú fyrireikar og brúkar telduna við CD-ORÐ til royndirnar (og eisini til vanligt brúk)
2. Ger Adobe Reader til standard pdf-lesaran á næmingatelduna.
I Windows 10 er standard pdf-lesarin tann vanligi pdf-lesarin hjá Microsoft, og hann riggar ikki saman við CD-ORÐ.
3. Er Adobe Plugin'ið installerað?
Um tú eru trupulleikar við orðauppskot og upplestur í pdf'um, skalt tú heinta og installera Adobe Plugin'ið - heinta plugin'ið
1. Opna Chrome-kagaran og logga á IntoWords Cloud, áðrenn tú opnar onlineroyndina.
So fer IntoWords Cloud sjálvvirkandi at rigga til onlineroyndina uttan trupulleikar.
2. Minst til, at hendan IntoWords-útgávan bert virkar saman við Google Chrome-kagaran.
- men harafturímóti virkar IntoWords Cloud bæði saman við pc, Mac og Chromebook.
3. Minst til at goyma oftani.
- tað ber væl til at arbeiða á telduni, meðan goymt verður.
4. Um royndin verður latin á staðnum og skal gerast í einum kagara.
So skalt tú loyva atgongd til fílur á staðnum, so IntoWords fær atgongd til royndina. Tað er einkult:
- Far til síðuna chrome://extensions
- Set flugubein í feltinum ’Tillad adgang til webadresser på filer’
1. Minst til at opna pdf'arnar í Safari.
Hetta er serliga umráðandi við lesiroyndir, tí IntoWords Mac loyvir ikki upplestur í Adobe Reader.
1. Legg eisini til merkis, at næmingurin skal arbeiða við trimum ymiskum forritum
fyri at skriva fyrisøgnina til Rættskriviroyndina: IntoWords Mac, "billedfremviseren" og Word ella Text Edit.
Um næmingurin dugir at brúka IntoWord'sa Google Chrome, so er tað ein fyrimunur at brúka Cloud-útgávuna ístaðin.


text:
Klemma, pussa og bona!
2012-08-19 02:07
Bjarni Djurholm
- Tað er besta medisinið at forskrekkja fjøldina av føroyingum.
Løgmaður helt eina góða ólavsøkurøðu í ár, har hann m.a. lýsti týdningin av, at ríkisrættarligu viðurskiftini verða dagførd, og vit semjast um varandi viðurskifti millum Føroyar og Danmark.
Nógv frøddust meðan onnur undraðust. Sjónligt var, at løgmaður hevði tikið mong á bóli, nú hann opinberaði sínar visiónir um gongdar leiðir á ríkisrættarliga økinum.
Og kanska tók løgmaður tað stigið, sum kann vísa seg at savna tjóðina heldur enn at spjaða hana. Kanska hevur løgmaður í ljósmála eina skipan millum Føroyar og Danmark, sum fer at vísa seg politiskt burðardygg, fær semju millum sambands- og sjálvstýrisfólk.
Sum skilst, so eru summi sambandsfólk frustrerað. Ja, onkur vil enntá hava løgmann frá. Kanska ikki so løgið, men helst verður øðrvísi, tá málið er betri lýst og sodnað sum frálíður.
Skelkað
Tey sum tó helst eru mest skelkað er tjóðveldi. Hesin flokkurin, sum sjónliga hevur tað best í konfrontatiónunum heldur enn í loysnunum, hevur fingið ein stóran trupulleika. Tí hvat hendir, um løgmaður nú fær eina breiða semju um eina skilagóða loysn á viðurskiftunum millum Føroyar og Danmark?
Hvat skal tjóðveldi so gera?
Flokkurin sum áhaldandi tosar um tjóðarsemjur, men sum uttan íhald hevur verið orsøk til tað øvugta. Seinast, tá stjórnarskipanararbeiðið varð jarðað med alla.
Tí er at vera taktiskur. At tryggja, at so nógvir stuðlar hjá løgmanni renna skríggjandi burtur sum møguligt, so einki spyrst burturúr. Hvat er so til ráða at taka?
Jú, so er at rósa løgmanni. Tí síggjast tjóðveldisfólk kropp á kroppi rósa og skamrósa, klappa og klemma, mussa og kela, pussa og bona løgmanni í hvørjum blaði og heimasíðu, har rúmd fæst.
Taktikkurin er eyðsýndur. Gerið løgmann til fullveldismann. Tað er besta medisinið at forskrekkja meira enn helvtina av Føroya Fólki. So fær løgmaður einki burturúr og tjóðveldi kann so halda fram á síni oyðimarkargongd nógv valskeið inn í framtíðina.
Meinti tjóðveldi nakað við sítt kæti um, at løgmaður hevur víst politiskt skilvísi, so tagdi flokkurin. Men tað er ikki endamálið. Tí er neyðugt at spinna, so málið aftur kann søkkja niður heimligu politisku móruna.


text:
Undir temakvøldinum um ein komandi Suðuroyartunnil, sum í kvøld er hildið í Hovi á Miðnámsskúlanum í Suðuroy, høvdu Armgarð E. Steinhólm og Fríðrik Heinesen frá Landsverki eina framløgu, har tey millum annað vístu á møguliga linjuføring, trygd, avleiddar verkætlanir og annað í sambandi við eina nýggja Suðuroyarfarleið.
Landsverk er av teirri fatan, at ráðiligari er at gera tunnilin í tveimum enn einum. Tað vil siga ikki við einum beinleiðis tunli millum Sandoynna og Suðuroynna, men umvegis Skúvoynna. Hetta verður fyrst og fremst mælt til at gera við trygdini í huga, men ein týðandi síðuvinningur er sjálvandi, at Skúvoy eisini fær fast samband við meginøkið.
Við at gera tveir tunlar verður talan um fleiri kilometrar av tunli, enn við einum beinleiðis tunli. Hinvegin verða trygdarkrøvini sett til hvønn tunnil sær, og hetta fer at gera samlaðu verkætlanina bíligari, enn við at gera ein tunnil allan vegin úr Sandoynni til Suðuroyar.
Í Sandoynni er høgligast at leggja tunnilsmunnan í grótbrotinum nærhindis bygdini á Sandi, har tað eru umleið tríggjar kilometrar til tunnilsmunnan við Sandoyartunnilin. Í Skúvoy verða munnarnir sunnan fyri bygdina, har tað verða 3-400 metrar ímillum tunnilsmunnarnar, og ein avkoyring til Skúvoyarbygd.
Í Suðuroy fer tunnilin at koma upp í Sandvík, og hetta ber í sær, at gerast má ein nýggjur Sandvíkartunnil, eftirsum verandi tunnil ikki verður tíðarhóskandi til ta nógvu ferðsluna, sum tá fer at vera.
Tunnilsmunnin í Hvalba til nýggja Sandvíkartunnilin fer at koma upp vestan fyri bygdina, so høvuðsferðslan verður leidd uttan um bygdina við einum nýggjum umfarsvegi. Teinurin millum teir báðar tunnilsmunnarnar í Hvalba verður umleið fýra kilometrar, og umleið helmingurin av hesum er longu við í verkætlanini til nýggjan Hvalbiartunnil. Møguligar útbyggingar ella útstykkingar í Hvalba mugu taka hædd fyri nýggja umfarsvegnum í bygdini.
Bæði Landsverk og Jarðfeingi mæla til, at jarðfrøðin verður kannað nærri, um til ber at velja valdu linjuføringina ella ikki. Landsverk skjýtur tí upp at játta 3,7 mió. krónur yvir trý ár til hetta arbeiðið, frá tí ásett verður at byrja.
Trygdin er altíð ein størri avbjóðing í longum enn styttri tunlum, og tunlarnir úr Sandoynni og suðureftir verða longri, enn higartil nýttu trygdarnormarnir fyri ferðslutunlar áseta. Landsverk mælir tí til, at ein trygdarkanning verður gjørd í næstum, so neyðuga trygdarstøðið kann ásetast. Her verður neyðugt við eini játtan millum eina og tvær mió. krónur.
Kostnaðurin av Suðuroyarfarleiðini er tengdur at, hvørjar møguligar loysnir verða valdar, og hvat trygdarstøði verður ásett. Um loysnin umvegis Skúvoynna verður vald, ber til at meta hendan kostnaðin við støði í Eysturoyartunlinum.
Metti kostnaðurin fyri føstum sambandi til Suðuroyar er mett til 3,1 mia. krónur. Tá eru avleiddar verkætlanir, sum eitt nú ein nýggjur Sandvíkartunnil, ikki íroknaðar.
Við føstum sambandi til Suðuroyar eru umleið 99 prosent av íbúgvunum í Føroyum knýttir í eitt felags vegakervi.
Framløgan hjá Landsverki um Suðuroyartunnilin kann heintast her.
Um nakar ynskir at vita meira um hetta, ber til at seta seg í samband við Armgarð E. Steinhólm, leiðara á Deildini fyri Infrakervi á Landsverki, tlf. 290 891.


text:
Gunnar vann einkultstartin í góðveðrinum leygardagin
Kanska fyrstu ferð í søguni hjá TSF er ein kapping fyriskipað so tíðliga um morgunin. Veðrið var gott, tað var turt, vindstilli og sólin skein tá tíggju súkklarar bjóðaðu sær sjálvum og øðrum av klokkan 8 á morgni.
Leiðin gekk úr Havn til Kaldbak og aftur til Havnar. Ein teinur á umleið 29 kilometur, og tann teinur, ið milum súkklarar verður kallað "FM klassikarin".
Kappingin, sum var ein sokallað einkultstartskapping, var samstundis næsta av fimm kappingum í GIANT Várkappingin 2017. Í hesari kapping verður bert kappast í einkultstarti. Ein grein sum ofta verður niðurprioriterað av súkklarum, men sum absolut er við til at menna ein súkklara, bæði fysiskt og mentalt.
Veðrið gerst betri og betri - tað várar. Og vónandi gerst formurin eisini betri. Vinnara tíðin var 48 minuttir og 23 sekund, og tað gevur vinnarinum eina meðalferð á beint undir 40 km/t, sum er ein hampuliga góð tíð á hesum teini, tí sokallaða FM klassikarinum.
Vinnari gjørdist Gunnar Dahl-Olsen. Andrass Joensen gjørist næstur. Andarss kom á mál ein góðan minutt eftir vinnaran, og hálvan minutt framman fyri nummar trý. Triðjur á mál gjørdist Jóanis Albert Nielsen. Jóanis Albert brúkti 50 minuttir og 9 sekund.
Ein kvinna luttók, og tað var Maria Svabo Hansen. Maria skal aftur í ár súkkla saman við Team Rynkeby til París.
Maria vann sær sjey stig, og hon brúkti 1 tíma, 1 minutt og 52 sekund um teir 29 kilometrarnar.
Úrslit, 29 km einkultstart: Sí viðheftu fílu
GIANT várkappingin 2017, samlaða úrslitið.xlsx


text:
Við Merrild Coffee Systems fært tú altíð nýgjørt kaffi í eini handavending.
Konseptið er tilætlað smærri og størri arbeiðsplássum, kantinum, matstovum v.m. Nakrar maskinur bryggja bara kaffi, meðan aðrar bæði gera cappuccino, café látte, espresso, kakao og mangt annað. Kom inn á gólvið og hygg eftir framsýning okkara av Merrild Coffee Systems – og vel eina maskinu, ið hóskar til tykkara tørv.
Umframt hópin av kaffisløgum og smakkum, veita vit sjálvandi fyrsta floks tænastu í sambandi við viðlíkahald av maskinum.


text: SMJ Ráðgevandi verkfrøðingar er eitt virki við royndum við ráðgeving og projektering síðan 1969. Við støði í hesum royndum og samanleggingini við KJ Elráð og RM Bólkin, hava vit førleikar til at loysa ymiskar uppgávur innan installatiónir, orkuráðgeving, trygdar- & brunaráðgeving, umhvørvisráðgeving og byggi- & verkætlanarleiðslu. Vit hava nógvar royndir og harvið ment okkara vitan ígjøgnum nógvu verkætlanirnar, vit hava luttikið í, í Føroyum og uttanlands. Stór orka verður løgd í at vera við í fremstu røð. Vit leggja dent á at hava dugnalig starvsfólk og gott samstarv við feløg bæði her og uttanlands. Vit eru til reiðar at átaka okkum krevjandi uppgávur, har tørvur er á bæði serkunnleika og arbeiðsorku.


text:
- At dimmið ofta veldið fekk
- Birt tú ljós í barmin nú
- Boðar tú til allar tjóðir
- Danmørk
- Eg hjartans tøkk nú beri tær
- Eg veit ein kvist, sum blómar enn
- Fjallatussin spenti føtur
- Føroya kynið
- Fylkist nú føroyingar saman í bólk
- Guðs náði altíð er mær hjá
- Heim horvir hugur
- Hel er komið í hendi
- Í døpurhuga
- Jesus leið meg allan aldur
- Legg nú niður verðsligt sinni
- Lov og tøkk eg tær fram beri
- Mær, sanni faðir, veiti
- Metta, Jesus, mína sál
- Millum tey lágu tú helt teg
- Miskunnarsami Guð, mildi Harri mín
- Móðurland vil eg teg kalla
- Navnamerki
- Nær lyftir tú høvur, Føroya tjóð
- Nólsoyarpáll
- Nú er tann stundin komin til handa
- O, kæra sál, tú kvíði ei
- Saknið tungan harmin vekur
- Signað skín rættlætis sólin
- Sjá hesi fjøll og tindar
- Sjáldan landið var so harðligt bundið
- Skortlands bani
- So førdi aldaføður hond
- So hugnaligt og so fagurt er
- So skammar á fold eru stundir
- So veikt var hjarta títt í roynd
- Stígum sterkir og stígum við hógv
- Sum várt lív er stokkut stund
- Summarnáttin blíða
- Tað frættist nú
- Tað hevur tókt millum føroyinga gaman
- Til Føroya Løgting á 50-ára minnisdegnum
- Til Føroyafólk
- Til konu mína
- Til norrøna fundin
- Tit gevið mær ljóð eina lítla stund
- Toka liggur, køvir av
- Um eg vítt um verøld fór
- Um synd og skomm teg hava sprongt
- Unglingar, sum fylkjast her
- Úti og heima
- Útlendski staðurin mikli
- Vár hvítusunnuhátíð nær
- Vár máltíð er at enda
- Várt borðhald er at enda
- Várt borðhald er at enda
- Vælkomnir føroyingar her í vási


text:
Shenouda III
Shenouda III Pávi (føddur 3. august 1923 í Asyut, Egyptaland, doyði 17. mars 2012) var frá 1971 til deyðadag hansara pávi og patriarkur í Alexandria og harvið ovasti í teirri koptisku ortodoksu kirkjuni um allan heim.
Shenouda III Pávi[rætta | rætta wikitekst]
Koptiski pávin Shenouda III [ʃeˈnuːdæ] millum manna nevndur 'Baba Shenouda' var koptiskur pávi í 40 ár, 4 mánaðir og 4 dagar frá 1971 til 2012. Hann var fyrr nevndur Nazeer Gayed Roufail.
Eftirmaður hansara er Theofilos II millum manna nevndur 'Baba Taodros'.
Almenna tign hansara var Pávi í koptisku ortodoksu kirkjuni í Alexandria, pávi av Aleksandria og patriarkur í øllum Afrika í heilaga sætinum hjá sankta Markusi evangelisti.


text:
Heimastřrislˇgin
┴ donskum
Fyrilestur um střrisskipan
FŠr° Amts Kundg°relse Nr. 11 af 31.03.1948 af Lov om FŠr°ernes Hjemmestyre.
I Erkendelse af den SŠrstilling, som FŠr°erne i national, historisk og geografisk Henseende indtager indenfor Riget, har Rigsdagen i Overensstemmelse med Vedtagelse i FŠr°ernes Lagting vedtaget og Hans MajestŠt Kongen stadfŠstet f°lgende
Lov om FŠr°ernes Hjemmestyre.
ž 1. F°royar eru sjßlvstřrandi tjˇ Ý danska rÝkinum samsvarandi hesi lˇg.
Innanfyri rÝkismarki taka F°royingar vi fˇlkavalda l°gtingi sÝnum og einum av tinginum stovnaum landastřri rŠi yvir f°royskum sermßlum sum Ý hesu lˇg ßsett.
ž 2. Tey mßl og mßls°ki, sum sett eru undir A Ý tÝ lista, i sum skjal er bundin til hesa lˇg, vera prinsipielt at rokna sum f°roysk sermßl. F°royska heimastřri (teir Ý ž 1, 2. pkt. nevndu stovnar) kann gera av, at °ll hesi mßl og mßls°ki ella n°kur av teimum vera beinan vegin at flyta til heimastřri vi teirri fylgju, at heimastřri tekur uppß seg tŠr ˙treislur, i fylgja vi teimum. Vi somu fylgju kann heimastřri seinni gera av, at mßl og mßls°ki, sum ikki beinan vegin vera yvirtikin, skulu vera flutt til heimastřri. ┴ lÝknandi hßtt hevur heimastřri skyldu at taka vi mßlum og mßls°kjum ß listanum, tß rÝkisvaldi ynskir ta.
ž 3. VivÝkjandi teimum ß listanum undir B settu mßls°kjum verur eftir nŠrri samrßing gj°rt av, um og Ý hv°rjari vÝdd hesi mßl kunnu vera flutt til f°roysk sermßl.
ž 4. Heimastřri hevur lˇggßvuvald og umbosvald vivÝkjandi teimum °kjum, sum hoyra undir hetta střri.
TŠr av l°gtinginum samtyktu og av landsstřrisins formanni stafestu lˇgir vera nevndar l°gtingslˇgir.
ž 5. F°royska heimarŠi er avmarka av teimum til einahv°rja tÝ verandi sßttmßlaligu og °rum internationalum rŠttindum og skyldum.
RÝkisvaldi hevur avgerarrŠttin Ý spurningum, sum vivÝkja rÝkisins viurskiftum vi ˙theimin.
ž 6. Viurskifti, sum ikki samsvarandi hesi lˇg hoyra undir f°royska heimastřri, vera umsitin sum rÝkisins felagsmßl av rÝkisvaldinum.
Ivamßl um f°royska heimastřrisins rŠi Ý mun til rÝkisvaldi vera l°gd fyri nevnd, skipa av tveimum limum valdum av rÝkisstjˇrnini, tveimum valdum av landsstřrinum og trimum av hŠgstarŠttarpresidentinum valdum hŠgstarŠttardˇmarum; ein teirra verur settur sum formaur. Eru teir fřra av rÝkisstjˇrnini og landsstřrinum valdu limirnir samdir, er mßli endaliga avgj°rt. Um so ikki er, verur mßli avgj°rt av teimum trimum hŠgstarŠttardˇmarunum.
Forsetisrßharrin kann fyribils seta ˙r gildi samtykt, sum er l°gd fyri nevndina, inntil avger hennara liggur fyri.
ž 7. Fyri at vissa, at L°gtingi fŠr mest m°guliga ßvirkan ß, hvussu serligar ßsetanir fyri F°royar Ý lˇgum, sum rÝkisvaldi gevur, vera skipaar, skulu stjˇrnaruppskot, i innihalda ßsetanir, i bert vivÝkja F°royum, leggjast fyri f°royska heimastřri til ßlitis, ßrenn tŠr vera settar fram fyri rÝkisdagin. Annars skulu rÝkislˇgir, sum vivÝkja lokalum f°royskum viurskiftum, leggjast fyri f°royska heimastřri til ßlitis, ßrenn tŠr vera settar Ý gildi Ý F°royum. Freist kann Ý hv°rjum einstakum f°ri vera sett fyri tÝina, tß ßliti frß heimastřrinum skal vera liugt. Hevur tann Ý hesum petti nevnda fyril°ga vegna ßtrokandi viurskifti ikki kunna fari fram, skal lˇgin skjˇtast vera send heimastřrinum til ummŠlis.
┴ sama hßtt verur framfari vivÝkjandi sßttmßlum og °rum internationalum semjum, sum krevja rÝkisdagssamtykt, og sum nerta vi serlig f°roysk ßhugamßl.
ž 8. Um f°royska heimastřri skuldi sett fram ynski um ta, verur eftir samrß vi landsstřri settur Ý uttanrÝkisrßharradeildini ein Ý f°royskum viurskiftum serk°nur maur til at vera rßharradeildini til hjßlpar vi viger av serligu vinnuligu ßhugamßlum F°roya. ┌treislurnar av hesum vera goldnar av rÝkiskassanum.
Um f°royska heimastřri skuldi sett fram ynski um ta, vera eftir samrß vi landsstřri settir vi tŠr donsku sendimannastovurnar Ý teimum londum, har F°royar hava serligan vinnuligan ßhuga, hjßlparmenn, sum serliga skulu umsita hesi ßhugamßl. ┌treislurnar av hesum vera goldnar av F°royum.
Eftir samrß vi f°royska heimastřri verur Ý teimum einst°ku f°runum givi heimastřrinum h°vi til at r°kja F°roya serligu ßhugamßl vi tingingum vi ˙theimin um handils- og fiskivinnusemjur.
Har talan er um serlig f°roysk mßl, kann uttanrÝkisrßharrin, um ta ikki er hildi ˇsambarligt vi ßhugamßl rÝkisins, heimila umbosmonnum heimastřrisins, um ynski verur sett fram um ta, til beinleiis at tinga undir vivirkan av uttanrÝkistŠnastuni.
ž 9. Eftir samrßing verur semja gj°rd um, Ý hv°rjum f°ri og Ý hv°rjari vÝdd ta er m°guligt innanfyri °ki, sum eru felagsmßl, at geva heimastřrinum Ý hendi at ßseta nŠrri reglur fyri teimum serligu f°roysku viurskiftinum og taka vi umsitanini av avvarandi °kjum.
ž 10. ═ ferapassi og tjˇarprˇgvi skriva Ý F°royum til F°roying vera F°royingur" og F°royar" sett aftanß orini Dansk" og Danmark". Sum F°royingur verur roknaur hann, i hevur danskan rÝkisborgararŠtt og er heimahoyrandi Ý F°royum.
ValrŠtt og valf°ri til stovnar, sum hoyra undir f°royska heimastřri, kunnu vera treyta av, at avvarandi er F°royingur. Annars kann Ý lˇggßvu ella umsiting ikki vera gj°rdur munur ß F°royingum og °rum donskum rÝkisborgarum.
ž 11. F°royskt verur viurkent sum h°vusmßl, men danskt skal lŠrast vŠl og viriliga, og danskt kann eins vŠl og f°royskt nřtast Ý almennum viurskiftum.
Vi framl°gu av appelmßlum skal donsk umseting av °llum f°royskum skj°lum fylgja vi.
ž 12. Serligt f°royskt flagg verur viurkent. RÝkisvaldi nřtir Ý F°royum Dannebrog, eisini ß skipum sÝnum. Privat persˇnar ens vŠl og fel°g og stovnar skulu hava rŠtt til at nřta rÝkisflaggi ß landi. Annars eru ßsetanirnar um at nřta f°royska flaggi Ý F°royum og ß skipum, skrßsett Ý F°royum, eitt sermßl.
ž 13. Allar ßsetanir, i n˙ eru galdandi Ý F°royum, og sum ikki strÝa mˇti hesi lˇg, vera Ý gildi, inntil tŠr vera broyttar ella avtiknar av rŠtta valdi.
ž 14. F°royar eru ß RÝkisdegnum umboaar vi minnst tveimum limum. So leingi RÝkisdagurin er břttur Ý tey tvey n˙verandi tingini, eru F°royar umboaar vi einum limi Ý Landstinginum, sbr. grundlˇgarinnar ž 36, og tveimum limum Ý Fˇlkatinginum.
ž 15. AmtmannsembŠti Ý F°royum verur avtiki.
═ stain kemur embŠti sum rÝkisumbosmaur. RÝkisumbosmaurin er ovasta umbo rÝkisins Ý F°royum og fyrist°umaur fyri rÝkisins umsiting Ý F°royum. RÝkisumbosmaurin hevur atgongu til L°gtingi og til at luttaka Ý samrßingum um °ll felagsmßl, tˇ uttan at hava atkv°urŠtt. Hann skal beinan vegin fßa bo um samtyktir, sum gj°rdar vera av L°gtinginum ella landsstřrinum, eins og hann beinan vegin skal fßa eint°k av l°gtingslˇgum og °rum av f°royska heimastřrinum gj°rdum ßsetanum.
RÝkisumbosmaurin tekur vi teimum broytingum, sum fylgja av hesi lˇg, vi starvi amtmannsins, inntil avvarandi °ki vera umskipa.
ž 16. Henda lˇg kemur Ý gildi 1. aprÝl 1948.
Listi A.
Eftirfylgjandi °ki eru sermßl, soleiis at tey beinan vegin vera flutt til f°royska heimastřri ella seinni vera flutt til tess eftir ynski heimastřrisins ella rÝkisstjˇrnarinnar.
1. F°roya egna střrisskipan innanfyri avmarkanina Ý nřskipanini.
Harundir hoyrir innanfyri nevndu avmarkan ßsetanir um L°gtingi, lˇg um val til tess, umsitingarvaldi, skapan, samtykkjan og stafesting l°gtingslˇganna og kunngering teirra, setan av egnum tŠnastumonnum, avsetan teirra, tŠnastutreytir, l°nir og eftirl°nir teirra.
2. Kommunal mßl.
Harundir hoyra stjˇrnan av kommununum, eftirlit vi teimum, kommunuskattur.
3. Byggingar- og brunamßl, Štlanir yvir břir, h˙saspurningar, leiguspurningar, fˇlkayvirlit.
4. Heilsumßl, lŠknar, jaram°ur, sj˙krah˙s, apotek.
Harundir hoyra embŠtislŠknarnir, kvakksalvaralˇggßva, skipanir mˇti tuberklum og °rum smittandi sj˙kum, sinnissj˙k, vaccinering.
5. Almenn forsorg.
Serforsorg.
Fˇlkatrygging.
Tvungin vanlukkutrygging.
Arbeiarar, arbeiaraviurskifti, lŠrudreingir, hjßlparmenn, frÝtÝ.
6. Beinleiis og ˇbeinleiis skattur.
Harundir hoyra eisini stempulgj°ld, gjald av totalisatorspŠli, gjald av serligum f°royskum happadrßtti, mean gjald fyri avgreislu, so sum skiftigj°ld, rŠttarsportlar, tinglesingargj°ld fara til tann, i ber ˙treislurnar av avvarandi stovni.
7. JßttanarrŠtt og yvirh°vur rŠtt til at rßa yvir °llum egnum innt°kum. Skipan av roknskaparf°rslu, grannskoan og decisiˇn vivÝkjandi egnum innt°kum og ˙treislum.
8. Gˇkennan av havnagj°ldum.
9. Sk˙lamßl.
Harundir hoyra bŠi fˇlkask˙lin, prˇvsk˙lar og skei, lŠrarask˙lin, fˇlkahßsk˙lar, eftirsk˙lar, ungdˇms- og kv°ldsk˙lar, h˙shaldssk˙lar, faksk˙lar sum handilssk˙lar, tekniskir sk˙lar, navigatiˇnssk˙lar o.s.fr.
10. Skjalas°vn, bˇkas°vn, gripagoymslur.
Undantiki frß hesum vera skj°l rÝkisins; fyrivarni verur tiki vivÝkjandi skyldu til at lata prent til kgl. bˇkasavni.
11. Frian av byggningum og nßtt˙rufrian.
12. Havnir, tryggjan av strond, kanalir, vatnorkust°ir, samferslumßl, harundir vegir, jarnbreyt, sporvegir, fergur, buss- og farmakoyring.
Motor- og fersluviurskifti.
Post-, telegraf- og telefonmßl Ý F°royum.
Elektrisk virki.
13. Landb˙naarviurskifti.
Harundir almenn b˙naarlˇggßva, festi, leiga, sundurbřtan, ˙tskifting, h˙smannsbr˙k, urtaalan, h˙sdjˇraalan, urtagarsbr˙k, hjßvinnur b˙naarins, jararbˇt, skˇgr°kt.
DjˇralŠknamßl.
Fyriskipanir mˇti skaadjˇrum.
H˙sdjˇr, valdger, djˇravernd, hundslˇg.
Jakt og frian av djˇrum ß territoriinum.
Fiskiskapur og frian av fiski ß territoriinum.
Matrikulsmßl.
14. Sjˇnleikar- og ljˇsmyndaloyvi, skemtunarmßl.
Innsavnan og burturlutan.
Skipastrandingar.
Finningargˇs.
Eitur, spreingievni, vßpn.
15. ┌tgerar-, framleislu- og břtingarmßl.
PrÝsansan, hßmarksprÝsir.
Skamtanir, rabat- og studningsskipanir.
TantiÚme- og vinningarmark.
Umfaran vi v°rum.
Reglur um r˙sdrekka.
Reglur um afturlatingartÝ.
Matstovur og gistingarh˙s.
Vinnumßl.
Handils- og felagsskrßseting.
Skipaskrßseting.
Handilssemingsmenn, translat°rar, dispach°rar, vegarar, metarar.
Grannskoarar.
Goymsluh˙s.
Kommissiˇn, agentur, handilsferamenn.
Agentur fyri ˙tlendsk handilsfel°g.
Bˇkf°rsla.
Kreditfel°g o.l., tryggingarfel°g Ý F°royum.
16. Yvirformyndarastova Ý F°royum.
Tinglesing.
Feramannaviurskifti.
Ekspropriatiˇn til serlig endamßl.
┴setanir um framleislu av prenti.
Serstakar ßsetanir um serliga tÝarrokning.
Val av almennum ßlitismonnum.
Eins rŠttindi fyri menn og kvinnur.
Listi B.
Eftirfylgjandi °ki vera at samrßast vÝari um, ßrenn endalig st°a verur tikin til spurningin um og Ý hv°rja vÝdd tey kunna vera viurkend sum sermßl:
1. Fˇlkakirkjan.
Harundir hoyrir °ll tann kirkjuliga skipanin, ritualini, tŠnastumenn kirkjunnar, l°nir og eftirl°nir teirra, kirkjur, kirkjugarar, ˙rgonga og inngonga Ý fˇlkakirkjuni, meinigheitsrß, valmeinigheitir, sˇknarbandsloysing.
Tey frß fˇlkakirkjuni vÝkjandi tr˙arsamfel°g, halgidagslˇggßvan.
2. Politi.
3. Rßevni Ý undirgrundini.
Radio.
Loftfersla.
4. Jaragrunnurin.
5. Eftirlit vi inn- og ˙tfluttningi.


text:
Umsókn um heimahjálp
Heimahjálpin hjá Nánd er til fyri borgarar, sum hava tørv á persónligari hjálp, røkt ella stuðuli. Heimahjálpin verður veitt sum hjálp til sjálvhjálp og tekur støði í, hvat brúkarin sjálvur megnar. Hjálpin er tí ymisk frá einum húsi til annað.
Tænastan verður veitt sambært løgtingslóg nr. 19 um heimatænastu, eldrarøkt v.m.
Heimahjálp verður veitt fólkum yvir 67 ár – ella við avlamni – sum tørva praktiska og/ella persónliga hjálp.
Fólk kunnu søkja um heimahjálp við at venda sær til skrivstovuna hjá Nánd og upplýsa navn, bústað, føðingardag og telefonnummar.
Send teldupost á: nand@eystur.fo
Ella ring á: tlf. 73 02 00
Starvsfólk/visitator frá Nánd vitjar heimið, aftaná at biðið er um hjálp.


text:
Og nú er so 70ára rundan.
Apr 18, 2019
Jórunn 70
Mín kæra vinkona Jórunn. Avmyndað í sjeytiárunum, tá ið vit búðu í somu uppgongd á Sólbakkanum. Jórunn er tann, sum oftast minnir okkum á, hvussu gott vit høvdu tað, og hvussu sermerkt tað er, at vit enn eru bestu vinir øll. Men nú er tað Jórunn vit heiðra, og nú er tað mín túrur at vera nostalgisk. Á fyrstu myndini situr Jórunn og ger skúlating, hon skrivar enskt.
Í bindiklubbanum Gantesu eru vit 8 konur, sum hava hildið saman síðani sjeytiárini. Vit eru eisini saman í einum bowlinghøpi eina ferð um árið. Altíð festligt har sum Jórunn sleppur framat. Og nú er tað eplafestivalur á Sandi, sum eisini savnar okkum.
Jórunn er listakvinna og saman við Jóan Paula hevur hon skapað eitt heim merkt av list og anda. Tey hava havt framsýningar, og tað síðsta nýggja er, at Jórunn er við á várframsýningini í ár.
Men tað er eingin sak at gera penar húgvur, tá ið tú hevur so fínar modellir.
Og nú er so 70ára rundan.
Marita er eisini blivin 70, hon beyð okkum í Skeiva pakkhús.
Góða besta Jórunn, vinkona og sálarhirði. Mann kundi sagt so nógv afturat, eingin mynd av Barcelonatúrinum ella øllum listaverkunum hjá tær, men bloggar hava sínar avmarking. Eg ynski tær hjartaliga tillukku og blíðan byr. Samstundis ynski eg Esther Mariu tillukku og tykkum øllum alt gott framyvir. KLEMM
Skrivað hevur Bergljót klokkan 13:06
Subscribe to: Post Comments (Atom)


text:
Spice Girls spæla í full speed fyri tíðina, og nú sær tað út til, at NSYNC ætla tað sama. Tað kom fram aftan á eina væleydnaða konsert á risa festivalinum Coachella
Boy bands og girl bands vóru tað heilt stóra í 90'unum, og í einari samrøðu við Variety, greiddi Lance Bass úr "NSYNC" frá, at tað eru rímiliga góð odds fyri, at NSYNC fara at spæla aftur.
(Justin Timberlake var eisini ein partur av NSYNC. Mynd: Shutterstock)
- Vit hava ikki tosað um okkara framtíðarætlanir enn, men nú fara vit at seta okkum niður og tosa um tingini. Tað verður nú í summar, at vit finna útav, hvat vit gera næst, segði Bass og legði afturat, at konsertin á Coachella var eingangs.
- Konsertin á Coachella opnaði nógvar hurðar, og tað hevði verið beinleiðis tápuligt, um vit ikki tosaðu um tingini og funnu útav, hvat vit ætla okkum í framtíðini, segði Lance Bass, sum sang ta djúpu bass røddina í NSYNC.
(Hoyr mega hittið "Bye Bye Bye" við at trýsta á play)
Coachella er eitt slag av kvalitets stempul, tá tað snýr seg um tónleik. Tú skalt hava gjørt nakað heilt serligt, um tú skalt verða ein partur av Coachella. Um mann er fjeppari ella ikki, so vóru NSYNC ein av best umtóktu bólkunum í 90’unum. Ja, og so var heimsstjørnan, Justin Timberlake, eisini ein av limunum í NSYNC.
Hóast tað var í 90'unum, at NSYNC toppaðu, so eru teir alt annað enn gloymdir. Tað prógvaði framførslan á Coachella, men tær stóru stjørnurnar í dag hava eisini tikið NSYNC til sín. Her tosa vit um Ariana Grande, sum brúkar NSYNC í sínum tónleiki. Hon hevur nevniliga samplað NSYNC í hennara mega hitti “Break Up With Your Girlfriend, I’m Bored”.
Og í apríl bjóðaði Arina Grande NSYNC limunum á pallin at syngja við sær. Allir limirnir uttan Justin Timberlake vóru við á pallinum, men Timberlake var skjótur at rósa hinum í bólkinum á Instagram.
(Framførslan hjá Ariana Grande saman við NSYNC)


text:
Gilli Haraldsen er sameigari í GDPR-softwarefyritøkuni Wired Relations og CSO og sameigari í softwarefyritøkuni TimeLog, sum hevur 40 starvsfólk í fýra londum. Á ráðstevnuni fer Gilli at seta orð á ta broytingartilgond, ið hevur verið neyðug orsaka av broytingum í umhvørvinum, og hvørja ávirkan hetta hevur havt í mun til starvssetanir, leiðslu og sølu.
Gilli greiðir soleiðis frá fyrilestrinum: “Kundar vænta í dag at fáa hjálp upp á tann mátan, ta løtuna og tann vegin tey ynskja. Hetta er bæði galdandi fyri B2B og B2C, sum renna saman í hesum tíðum.
Tá ið 1,2 milliardir fólk gera nakað, so er tíð at lurta. Hetta ávirkar í stóran mun hvussu vit seta fólk, hvussu vit eru leiðarar og hvussu vit taka avgerðir.”
Meira verður at frætta um skránna í komandi viku.
Til ber nú at melda seg til Handilsvinnuráðstevnuna, sum verður í Østrøm, Tórshavn. Kl. 9 – 12.
Kostnaðurin er:
Limir í Handilsvinnufelagnum: kr. 200,-
Ikki limir í Handilsvinnufelagnum: kr. 750,-